
রসায়নের ব্যবহার 


রসায়নের আবিষ্কারের প্রথম থেকেই যে তার ব্যবহার আরম্ভ 
হয়েছে, অর্থাৎ রসায়নশাস্ত্ের জ্ঞানকে যে মানুষের কাজে লাগানো হচ্ছে, 
তাতে সন্দেহ নেই ৷ নানা জাতীয় তরুলতাগুল্মের ও নানা সহজলভ্য 
খনিজের ব্যবহার ও মানুষের শরীরের উপর তাদের ক্ৰিয়া পবেক্ষণ 
করার ফলেই একদিকে রসায়নের ও অন্তদিকে চিকিৎসাশাপ্রের উদ্ভব 
হয়েছে বলতে হবে। এই ছুই শাস্ত্রের প্রথম ভিত্তি কেস্থাপন করেছিলেন 
এবং তারপর ধীরে ধীরে এদের ক্রমবিকাশ কিভাবে নানা খ্যাত ও 
অখ্যাতনামা ব্যক্তির প্রযত্বে হয়েছিল, তার আলোচনার স্থান এই 
পুস্তিকায় নেই । আমরা শুধু রসায়নের মোটামুটি ব্যবহারের কথাই 
বলতে চাই । কারণ রসায়নের সব রকম ব্যবহারের কথা বলতে গেলে 
অনেকগুলি বিরাট গ্রন্থের আবশ্যক হবে । এজন্য এমন বিষয়ের কথা 
আমরা বলতে চাই যা অবৈজ্ঞানিকের কাছেও অশ্রুতপূর্ব বা অভূতপূর্ব 
মনে হবে না, একই কারণে রসায়নের যে সব তত্ব মান্লযের জ্ঞানের পরিধি 
বাড়িয়েছে ব| প্রকৃতির গূঢ় রহস্যের সন্ধান দিয়েছে সেগুলিরও আমরা 
আলোচনা করব না। তৰ্বের পরিবর্তে তথ্যেই আমাদের মনোযোগ 
সীমাবদ্ধ থাকবে | 

আমাদের প্রধান আলোচ্য হবে, (১) খাদ্যবস্তুর ব্যবহার উৎপাদন ও 
সংবধনে (২) মানুষের রোগযন্ত্রণ লাঘবে এবং (৩) মানুষের সম্পদ 
ও স্বাচ্ছন্দ্যবৃদ্ধির কাজে রসায়নের প্রয়োগ । এসব আলোচনায়. আমরা 
রসায়নের অণু. পরমাণু ইলেকট্রন প্রোটন প্রভৃতির কিংবা পরমাগুবাদ 
ও অন্যান্য রাসায়নিক স্থত্রের অবতারণা করব না । আবার আবিষ্ধারের 
এতিহাসিক পারম্পর্য রক্ষারও কোনো চেষ্টা করব ন| । 

প্রথমে দেখা যাক প্রাণীর দেহ ও প্রাণীর খাদ্য এই দুইয়ের সন্বন্ধ- 
নির্ধারণে রসায়নের সিদ্ধান্ত কী। কারণ দেহই দেহীর এবং খাদ্যই দেহের 


২ রসায়নের ব্যবহার 


অবলম্বন । এই বিষয়ের বিচারে প্রথমেই আমরা লক্ষ্য করি যে, প্রাণী 
ও উদ্ভিদের দেহ অনেক মৌলিক বিষয়ে সম্পূর্ণ ভিন্ন ধারায় গঠিত ও 
বর্ধিত হয় এবং অনেক ব্যাপারে সম্পূর্ণ ভিন্ন নিয়মে চলে । উদ্ভিদের 
স্বভাব প্রধানত গঠন ও রক্ষণশীল । বাতাস থেকে কার্বনিক আযাসিড- 
গ্যাস এবং ভূমি থেকে জল ও কয়েকপ্রকার খনিজ লবণ মাত্র সংগ্রহ 
করে উদ্ভিদ স্থযালোক এবং পত্রহরিতের সাহায্যে শ্বেতসার তৈল এবং 
প্রোটান-জাতীয় অসংখ্য জটিল জৈব অগুর স্থট্টি ক'রে নিজের দেহের 
নানা স্থানে সেগুলিকে ধারণ করে। এই সব বস্তু থেকে সে নিজে, বা 
তার শরীর থেকে নিয়ে প্রাণীরা, কার্যশক্তি (29:৪৮ ) লাভ করে এবং 
শরীরগঠন ও ক্ষয় পূরণের কাজ চালায় । সুতরাং বলা যায় যে, উদ্ভিদের 
স্বভাব হচ্ছে শক্তির উপাদানকে উৎপন্ন এবং সঞ্চয় করা। আশ্চর্য এই 
যে, যে সকল উপাদান থেকে এইগুলির উদ্ভব, তাতে শক্তির মাত্রা 
অতি অল্প। সুধের আলোক ও তাপই যে উদ্ভিদকে এই সকল নিম্নশক্তি 
বস্তুকে উচ্চশক্তি বস্তুতে রূপান্তরিত করতে সাহায্য করে তা সকলেই 
জানেন। তাদের দেহের. এই সঞ্চিত শক্তিবস্ত মানুষ তার দেহ দগ্ধ করে 
তাপ ও আলোকের আকারে পায় এবং সেই তাপকে বন্ধনকার্ষে শীত- 
নিবারণে বা জ্টীম-এগ্রিন চালাবার কাজে লাগাতে পারে। যে কয়লা 
পুড়িয়ে বর্তমানে স্টীম-এপ্রিন চালানো! হয় তাও উদ্ভিদেরই দেহের কঙ্কাল। 

প্রাণী কিন্তু নিজের দেহে কার্বনিক আযাসিড, জল ও খনিজের সাহায্যে 
শ্বেতসার ইত্যাদি জটিল বস্তু উৎপাদন করতে পারে না, তা দে যতই 
স্থধালোক পাক না কেন ৷ তার বদলে তাকে এই সকল শক্তিবন্ত ও 
শরীরগঠনের উপাদানগুলি উদ্ভিদ থেকেই সংগ্রহ করে ভোজন 
পরিপাক ও শোষণ ক্রিয়ার দ্বারা শক্তি উত্পাদন, দেহের ক্ষয়পূরণ এবং 
দেহের বৃদ্ধি ও গঠনের কাজে লাগাতে হয়। সুতরাং দেখা যাচ্ছে প্রাণীর 

স্বভাব নিৰ্মাণ ব| সংগঠন, নয়, তার স্বভাব উদ্ভিদ থেকে প্ৰাপ্ত উচ্চশক্তি 
বস্তুকে নিজের কাজে লাগিয়ে সেগুলিকে আবার নিম্নশক্তি বস্তুতে (যেমন 
জল, কার্বনিক আযাসিড, খনিজ লবণ ইত্যাদি) পরিণত করা । উদ্ভিদের 
দেহ থেকে পাওয়া অঙ্গার-যূলক বস্তু কার্বনিক আ্যাসিডের আকারে 
প্রশ্থাসের সঙ্গে, প্রোটান ও অন্যান্য নাইট্রোজেন-মূলক বস্তু ইউরিয়ার 
আকারে মৃত্রের সন্দে এবং খাদ্যের অপরিপাচ্য অংশ মলের আকারে তার 
শরীর থেকে নির্গত হয়। 

শ্বেতসার, তৈল ও প্রোটান ছাড়াও কতকগুলি খনিজ লবণ অল্প 
পরিমাণে প্রাণী ও উদ্ভিদের খাদ্য হিসাবে কাজে লাগে । উদ্ভিদের ফলে 
বা পত্রে সঞ্চিত টাটারিক সিটিক এবং 'ম্যালিক ( tartaric citric 
26116 ) ইত্যাদি কয়েকটি জৈব অগ্ন এবং কচিপাতায় সঞ্চিত আযামিনে| 
আযাসিড ইত্যাদিও প্রাণীর খাদ্য । 

শ্বেতসার জাতীয় বস্তুর মধ্যে শ্বেতসার বা স্টার্চ এবং নানাপ্রকার 
শর্করাই প্রাণীদেহের শক্তি উৎপাদনের কাজে বিশেষভাবে প্রয়োজন 
হয়। খাদ্যের শর্করা এবং শ্বেতসার পাচকরসের ক্ৰিয়ায় দ্রাক্ষাশর্কর! বা 
গুকোজে রপান্তরিত হয় ও পরে রক্তে প্রবেশ ক'রে শরীরের যাবতীয় 
তন্ততে এবং কোষে সঞ্চালিত হয়ে এগুলিকে তাপ এবং কার্ষশক্তি দেয়। 
উদ্ভিদের কোষের আবরণ হিসাবে এবং তুল! পাট শণ ইত্যাদির স্থত্তের 
আকারে আমরা সেলুলোজ নামক যে পদার্থ দেখতে পাই তার বূপান্তরেও 
দ্ৰাহ্ষাশৰ্কর| জন্মে, কিন্ত উপযুক্ত পাচকরসের অভাবে অধিকাংশ প্রাণীর 
অস্তেই এটা কোনো শক্তি-উৎপাদনের কাজে আসে না। তবে গরু মহিষ 
প্রভৃতি রোমন্থক প্রাণীর অস্ত্রে অবস্থিত একপ্রকার উদ্ভিদবীজাণু 
( bacteria ) এই বস্তু পরিপাক করতে পারে এবং- তাদের সহায়তায় 
এগুলি এসব জন্থর পৌঁষণে কিছু কাজে লাগে ৷ 


৪ রসায়নের ব্যবহার 


তৈলজাতীয় বস্তুও প্রাণীদেহে তাপ ও কাঁ্ধশক্তি দান করে, স্থুতরাং 
বলা বায় যে, বাইরেও যেমন, দেহমধ্যেও তেমনি, এর! দাঁহের বা শক্তি- 
বস্তুর কাজ করে ৷ তবে নান। পরীক্ষায় জান। গিয়েছে যে, শক্তি উৎপাদনে 
তৈলের উপযোগিতা! শ্বেতসার বা সেলুলোজের দ্বিগুণেরও বেশি অর্থাৎ 
একভাগ শ্বেতসারের দাহনে যে পরিমাণ শক্তি উৎপন্ন হয়, একভাগ তৈল 
ব| চবির দাহনে তার দ্বিগুণের বেশি শক্তি পাওয়া যায় । স্নতরাং প্রাণী 
বা উদ্ভিদের দেহে সঞ্চিত শক্তিবস্ত হিসাবে এর মূল্য যথেষ্ট । প্রোটান 
থেকেও শক্তি উৎপন্ন হতে পারে, কিন্ত তার পরিমাণ শ্বেতসারের প্রায় 
সমান। প্রোটানের প্রধান কাজ হচ্ছে দেহের গঠনবর্ধন ও ক্ষয়পুরণ। 
শ্বেতসীর ব| তৈল এই কাজ করতে অসমর্থ। এইজন্য প্রোটানকে 
সর্বোতকুষ্ট বা সম্পূৰ্ণ খাদ্য বলা চলে । শ্বেতসার বা তৈলের অগুতে শুধু 
অঙ্গারক ( কার্বন) হাইড্রোজেন এবং অক্সিজেন পরমাণু থাকে। 
প্রোটীনের অণুতে এগুলি ছাড়া নাইট্রোজেন, সালফার (গন্ধক ) ও 
ফমফরাস-এর পরমাণু থাকে । এই সব পরমাণুই শরীরের তন্তগঠনে 
কাষ করে। 

শরীরগঠন ও রক্ষণের জন্য এছাড়াও কতকগুলি লবণ-জাতীয় 
খনিজ বস্তুর আবশ্যক হয়। অস্থি বা! হাড়ের গঠনে ক্যালসিয়াম-ফসফেট 
নামক খনিজ এবং পাকস্থলীর অগ্রজারক বস নিঃসারণে সোডিয়াম- 
ক্লোরাইড ( সাধারণ লবণ ) বিশেষ আবশ্তক। এ ছাড়। রক্ত ও বিভিন্ন 
তন্থতে পটাসিয়াম ম্যাগ্নিসিয়াম, ক্যাল্‌সিয়াম ও লৌহের আবশ্যক 
আছে। এই সব মৌলিক বস্তু আমরা উদ্ভিদের শরীর থেকেই পাই । 

একটি ষ্টাম-এপ্জিনে যেমন তার কাঁধের অনুপাতে জল ও কয়লা দিতে 
হয়, তেমনি প্রত্যেক প্রাণীর দেহের ওজন এবং শ্রমের অন্থপাঁতে তার 
আহারের পরিমাণ নিধ্ণরিত হত্ন। তবে এঞ্জিনে প্রয়োজনীয় কয়লার 


রসায়নের ব্যবহার ৫ 


পরিমাণ যত সহজে হিসাব কর| যায় তত সহজে একটি প্রাণীর বা 
মানুষের খাছ্ের পরিমাণ হিসাব করা যায় না। কারণ প্রাণীর খাদ্য 
অনেক প্রকার হয় এবং এই সব খাঘ্যে শক্তিবস্তর পরিমাণ তাদের 
প্রকৃতি প্রস্তুতি এবং অন্য বস্তুর মধ্যে তার সমাবেশের উপর নির্ভর 
করে। তা ছাড়া গত পঁচিশ বৎসরের নানা গবেষণায় জানা গিয়েছে যে, 
দাহ বস্তু এবং গঠন ও ক্ষয়পুরণের বস্তু ছাড়াও আর-একজীতীয় বস্তু অল্প 
পরিমাণে প্রাণীর কাজে লাগে, তাদের ভাইটামিন বলে। এই বন্ত- * 
গুলিও প্রাণীরা সাধারণত উদ্ভিজ্ঞ খাদ্য থেকেই সংগ্রহ করে। কিভাবে 
এরা শরীরের গঠন বর্ধন ও পোষণে সহায়তা করে তা ঠিক বলা শক্ত । 
মোটামুটি এগুলির ক্রিয়াকে এঞ্জিন ব| মোটরগাড়িতে ঘর্ষণ-সহ তৈলের 
(10100088108 0il ) ক্রিয়ার সঙ্গে তুলনা করা চলে । 

খাদ্য থেকে শক্তি-উৎ্পাদনের কাজে প্রথম পধায় হুল তার 
পরিপাক । পরিপাকের পর খাগ্াংশগুলি রক্তে বাহিত হয়ে শরীরের 
প্রত্যেক তন্থতে ও কোষে পৌছায় এবং এই স্থানেই তাদের রূপান্তর 
ঘটার ফলে, বিশেষত বায়ু থেকে সংগৃহীত অক্সিজেন গ্যাসের সঙ্গে মিলনের: 
ফলে, তাপের ও কার্ষশক্তির উদ্ভব হয় । মানুষ ও উচ্চন্তরের অন্য জীবের 
শরীরের গঠনে নানা বিভেদ থাকলেও এই পরিপাক ও পরিবেশনক্রিয়া 
অনেকটা একভীবেই ঘটে । এই পরিপাকক্রিপ্নায় কতকগুলি বিশেষ 
পাচকরসের দরকার হয়। এইগুলিকে “অন্তঃকোষজারক” বা এনজাইম 
(03055579 ) বলে । এদের প্রধান কাজ শ্বেতসার, তৈল ও প্রোটান 
প্রভৃতি খাদ্যবস্তর জলের সঙ্গে সংযোগ ঘটিয়ে এমনভাবে সরলতর বস্তুতে 
পরিণত করা-_যাঁতে সেগুলি সহজে পরিপাক-যন্ত থেকে রক্ত বা 
রসনালীতে প্রবেশ করতে পারে। এই ভাবে মুখের লালা নিঃস্ত 
টায়ালিন (05811 )-জারক শ্বেতসারকে শর্করাতে এবং পাকস্থলীতে 


৬ রসায়নের ব্যবহার 


নিঃস্থত পেপসিন-জারক প্রোটীনকে পেপটোর্মন নামক সরলতর বস্তুতে 
পরিবতিত করে ৷ 

শর্করা বা শ্বেতসার জাতীয় বস্তু উদ্ভিদের ফল মূল কাণ্ড ইত্যাদিতে 
যেমন সঞ্চিত থাকতে পারে প্রাণীদেহে তেমন থাকে না। শুধু গ্লাইকো- 
জেন আকারে কিছু যরুৎ ও মাংসপেশীতে সঞ্চিত হয়। দৈহিক 
পরিশ্রমের সময় এই বস্তু আবার রক্তে সঞ্চালিত হয়ে পেশীতে নীত হয় 
এবং সেখানে শ্তিস্থ্টির কাজে লাগে। তৈলজাতীয় বস্তু কিন্তু চবির 
আকারে প্রাণীদেহের বিশেষ অংশে সঞ্চিত হয়, এবং অনাহার বা 
পরিশ্রমের সময় এই সঞ্চিত শক্তিবস্ত আবার রক্তে চালিত হয়ে পেণী- 
গুলিকে শক্তিদান করে। প্রোটানজাতীয় বস্তু শরীরের গঠন ও বৃদ্ধির 
ও নিত্যনৈমিত্তিক ক্ষয়পূবণের কাজে লাগলেও সেগুলিকে সঞ্চিত রাখার 
, ব্যবস্থা প্রাণীদেহে জানা নেই । তৈলজাতীয় বস্তু দাহ হিসাবে উত্তম 

হওয়াতে শরীরে এগুলির সঞ্চয়ের ব্যবস্থা খুবই হিতকর সন্দেহ নেই । 

জারকরসগুলির বিশেষত্ব এই যে, বিভিন্ন বস্তুর পরিপাকে বিভিন্ন 
জারকরস শরীরের বিভিন্ন অংশ থেকে নিঃহ্থত হয়। এই পরিপাক- 
প্রক্রিয়াকে জলেরই ক্রিয়া বলা যায়। আবার একই জারক জলের 
সাহায্যে বিভিন্ন খাদ্যাংশগুলিকে পুনরায় সংশ্লিষ্ট করে শ্বেতসার, তৈল 
এবং প্রোটানের পুনৰ্গঠন করতে পারে। এই কার্ষে খাগ্ভাংশগুলি থেকে 
জল বিয়োগ করতে হয়। আমরা আহারকে ‘জলযোগ’ কর! বলে 
থাকি, এখন দেখা যাচ্ছে যে, পরিপাকটাই জলবোগের আরো প্রকৃষ্ট 
উদাহরণ পূৰ্বে বলা হয়েছে যে, শ্বেতসারের জারক শ্বেতসারকে 
ত্রাক্ষাশর্করায় পরিণত করে। তৈলের জারক তেমনি তৈলকে কতকগুলি 
জৈব অস্ন ও গ্রিসারিনে পরিণত করে । আবার প্রোটানের জারক মাছ 


দুধ মাংস ইত্যাদির জটিল অণুগুলি ভেঙে ২০ প্রকার সরলতর 


রসায়নের ব্যবহার থু ৭ 


আযামিনো- আযাপিডে পরিণত করে। এই ভাবে বিশ্লিষ্ট অণুগুলি আবার 

শরীরের বিভিন্ন অংশে পুনঃসংশ্লিষ্ট হয়ে গ্রাইকোজেন আকারে যক্ৃতে, 

বা চবির আকারে নানা স্থানে এবং প্রোটীনের আকারে নান! কোষে 

আবিভূৰ্ত হয়। এই প্রকারে জারকরসেরই ক্ৰিয়ায় ভাত ডাল ও মাছ 

থেকে রক্ত মাংস মজ্জা! ইত্যাদির উদ্ভব হয়। 

খাদ্যের পরিপাক কিভাবে ঘটে বুঝতে হলে পরিপাকযন্তবের গঠন ও 

ক্রিয়া একটু আলোচনা কর! দরকার ৷ আহার প্রথমে দন্তে চবিত ও 

পেষিত হয়ে মুখের বিভিন্ন গ্রন্থি-নিঃস্থত লালার সঙ্গে মিলিত হয়। এই 

লালায় অবস্থিত টায়ালিন নামক জারক শ্বেতসারকে শর্বরায় পরিণত 
করে__অবশ্ঠ যদি খুব তাড়াতাড়ি চর্বণক্রিয়া শেষ না হয়। মুখ থেকে 
কতক তরল খাদ্য পাকস্থলীতে পৌছলে বিশেষ গ্রন্থি থেকে লবণান্ন এবং 
পেপসিন নামক পাচকরস নিঃস্থত হয়ে তার সঙ্গে যুক্ত হয়। এর ফলে 

টায়ালিনের ক্ৰিয়| স্থগিত থাকে আর খাদ্যের প্রোটীন পেপটোন নামক 

অপেক্ষাকৃত সরলবস্ততে পরিণত হয়। : তারপর পাকস্থলীর পেশীর 
নিয়মমত সংকোচনে রসমিশ্রিত তরল খাদ্য অল্পে অল্পে কুদ্রাপ্ে পৌছয়। 

সেখানের মুদুক্ষাররসের ক্ৰিয়ায় পেপসিনের কাজ বন্ধ হয়। তার বদলে 

যক্ুৎ্-নিঃস্থত পিত্তরশ এবং অন্ত্ৰাশয়-নিঃস্থত জারকরসের সঙ্গে তার যোগ 
ঘটে। পিত্ত খাগ্যের তৈলজাতীয় অংশকে পাচকরসের সঙ্গে মিশ্রিত 

হতে সাহায্য করে এবং তার ফলে পাচকরস-মিখ্রিত খাদ্য দুধের মতে 

আকার ধারণ করে । আবার অন্ত্রাশয় এবং ক্ষুদ্রান্ত্রের নিজের জীরক- 

রসের ক্রিয়ায় শ্বেতসার শর্করায় এবং প্রোটান এমিনো-আ্যাসিডে পরিণত 
হয়। এই পরিপাক-ত্রিয়ার সঙ্গে সঙ্গে অন্ত্রের পরতে পরতে যে শোষক, 
কোষশ্রেণী থাকে তাদেরও ক্ৰিয়া আরম্ভ হয়। স্থতরাং পরিপাক ও 
শোষণ একসন্গেই চলতে থাকে । এইখানে কিন্ত জারিত শ্বেতসার এবং 


৮ রসায়নের ব্যবহার 


প্রোটান অন্ত্রের চতুপপাৰ্শ্বস্থ এক প্রণালী অবলম্বন ক'রে রক্তের, এবং 
জারিত তৈল অন্ত প্রাণালী অবলম্বন ক'রে রসের (1570) কৈশিক 
নালীতে প্রবেশ করে। পরে এই প্রথম জাতীয় খাগ্যাংশগুলি যকৃতের 
ভিতর এবং দ্বিতীয় জাতীয় খাগ্ঠাংশগুলি গলার কাছে একটা ধমনীতে 
প্রবেশ করে। খাদ্যের পরিপাচ্য অংশের অধিককাংশই এই ভাবে রক্তে 
চালিত হর এবং অপরিপাচ্য বা ছুপ্পরিপাচ্য অংশ বৃহদপ্তে চালিত হয়। 
এইখানে খাদ্যের জলীয় অংশ শোষিত হয় এবং পরিপাকের অবশিষ্ট 
কার্য শেষ হয়। জল কমে যাওয়ায় তরল খাদ্য কতকটা কঠিন হয় এবং 
পিত্তে নিঃস্থত রক্ত হতে. জাত বর্ণবস্তর সংযোগে মলের আকার ও 
বর্ণ ধারণ ক’রে মলাশয়ে সঞ্চিত হয়। 

রক্ত যেমন একদিকে শরীরের বিভিন্ন তন্ ও কোষকে এইভাবে 
পরিপক খাগ্াংশগুলি দান করে তেমনি এদের উপযুক্ত ব্যবহারের জন্য 
বায়ুর অক্সিজেন গ্যাসও লোহিত কণিকার সাহায্যে এনে দেয়। তা 
ছাড়া তন্তু ও কোষের রাসায়নিক ক্ৰিয়াসমষ্টিতে উৎপন্ন পরিত্যক্ত বস্তু- 
গুলিকে শ্বাসযন্ত্ৰ মূত্ৰযন্ন ত্বকের ঘর্মগ্রন্থির সাহায্যে শরীর থেকে নির্গত 
করে। 

ঘোড়া কুকুর শূকর প্রভৃতির পরিপাবযন্ত্র অনেকটা মানুষের পরি- 
পাকযগ্জের মতোই কাজ করে। গরু, মহিষ প্রভৃতি রোমন্থক জন্তুর 
পাকস্থলী ঘাস পাতা প্রভৃতি সেলুলোজ-প্রধান স্থল খাছপরিপাকের জন্য 
কতকটা অন্যভাবে গঠিত। এদের পাকস্থলী চারটি থলিতে বিভক্ত । 
প্রথমটি সব চেয়ে বড়ো এবং অধ্চবিত ঘাস প্রভৃতি প্রথমে সেখানেই 
সঞ্চিত হয়। এখানে দেলুলোজ-অংশ কতকগুলি জীবাণুর ক্রিয়ায় পরিপাক 
হতে থাকে। জাবর কাটার সময় এই থলি থেকে কিছু কিছু লালা- 
মিশ্রিত খাদ্য মুখে উঠে আসে। সেগুলি দ্বিতীয়বার চিবানোর পরে 


রসায়নের ব্যবহার ৯ 


আরো! বেশি লালার সঙ্গে মিলিত হয়ে প্রথমটির চেয়ে অনেক ছোটো 
তৃতীয় কন্দরে বা থলিতে প্রবেশ করে | তবে চবিত খাদ্যের কিয়দঅংশ 
আবার প্রথম থলিতে ফিরে যায়। তৃতীয় থলিতে লালামিশ্রিত খাদ্য 
পাকস্থলীর পেশীর সংকোচনে অধিকতর পিষ্ট ও তরল হয় এবং ক্রমশ 
চতুৰ্থ থলিতে প্রবেশ করে। এইখানেই পরিপাকক্রিয়া ঠিকভাবে 
- আরম্ভ হয় এবং প্রোটানজাতীয় বস্তুর আংশিক পরিপাক ঘটে । তার 
পরে ক্ষুদ্ৰ ও বৃহৎ অন্তরে পরিপাক মানুষের শরীরের মতোই চলতে থাকে । 

এখন দেখা যাক খাদ্যের বিভিন্ন উপাদানের সঙ্গে দেহের কার্ষশক্তির 
কী সম্বন্ধ । এই শক্তির পরিমাণ করা যায় ক্যালরি (81076 ) নামক 
এককের সাহায্যে । এক কিলোগ্রাম ( প্রায় একসের ) জলের তাপ- 
মাত্রাকে এক ডিগ্রী সেট্টিগ্রেড বাড়াতে যে-তাপশক্তির প্রয়োজন তাই 
এক ক্যালরি । এই শক্তি আবার মোটামুটি ৪২৫ সের ওজনের বস্তুকে 
১ মিটার (৩৯ ইঞ্চি ) উঞ্চে তুলতে পারে। অর্থাৎ তাপশক্তি ও 
কার্ধশক্তি পরস্পরে রূপান্তরিত করা যায়। এক মন কয়লা নিদিষ্ট 
পরিমাণ তাপ উৎপাদন করে । তা থেকে তার কার্ষশক্তি হিসাব করা 
যায়। ইংলণ্ডে কয়লার গ্যাসও তাপ উৎপাদনের জন্য ব্যবহৃত হয়। 
এক লক্ষ পাউণ্ড জলের অল্পমাত্রা এক ডিগ্রী ফারেনহাইট তুলতে যে 
পরিমাণ গ্যাস পোড়াতে হয় তাকে বলে থার্ম ( therm )। এক 
থার্স ২৫২ ক্যালরির সমান ৷ এই ভাবে আমরা খাদ্যের তাপ-উৎপাদিকা- 
শক্তি থেকে তার কার্ধশক্তি দেবার ক্ষমতা কত তা বার করতে পারি। 
তাপ-উৎপাদিকা-শক্তি.ক্যালরিমিটর নামক বিশেষ যন্ত্রে নির্ধারণ করা 
যায়। অবশ্য কয়লার বেলায় যেমন সেটা পোড়ালেই কাজে লাগে, 
খাছ্যের উৎপাদন কিন্তু পুড়লেই কার্যকর হয় না। কাঠকয়ল| শুধু 
পোড়ালে তাপ জন্মে বলে তাকে খাদ্য-শ্রেণীতে ফেলা! যায় ন| । তেমনি 


১০ রসায়নের ব্যবহার 


ঘাস খড় ভূষি তুল! পাট কাঠ ইত্যাদি উদ্ভিজ্ঞবস্ত দাহ্য হলেও খাদ্ধ 
নয়, কারণ সেগুলি সাধারণ প্রাণীর অন্তে পরিপাক হয় নাঁ।- খাদ্যের 
শক্তিমূল্য অর্থাৎ সে কতটা শক্তি দিতে পারে তার হিসাব করতে তার 
অপাচ্য এবং অব্যবহীর্য অংশকে বাদ দিতে হবে ৷ যেমন প্রাণীর শরীরে 
খাগ্স্থ সেলুলোজ অংশ ৷ অবার খাগ্ের যে অংশের দাহন শরীরে সম্পূৰ্ণ 
হয় না তাও আংশিক ভাবে বাদ দিতে হবে । শ্বেতসার'ব| শর্কর| দেহে - 
সম্পূর্ণভাবে ব্যবহার হবার পর তা থেকে জল এবং কার্বনিক-আ্যাসিড 
গ্যাস অবশিষ্ট থাকে । এগুলি পোড়ালেও তাই হয়। সুতরাং এই 
বন্তগুলি শরীরে সম্পূর্ণ ভাবেই কাজে লাগে বলতে হবে। কিন্ত 
প্রোটানের পরিপাক ও শোধনের পর তত্থতে তার রূপান্তর হবার পর 
যে যে অবশেষ শবীর থেকে নির্গত হয় তা হচ্ছে ইউরিয়া ইউরিক- 
আযামিভ ইত্যাদি জটিল পদার্থ জল কার্বনিক আ্যাসিভ ও আযামোনিয়া 
নয়। অর্থাৎ প্রোটীন পোড়ালে তা যত সরল অবশেষে পরিণত হয় 
শরীরে ততদুর সরল অবস্থায় পৌছয় ন| । স্থতরাং শরীর প্রোটানের 
সম্পূর্ণ শক্তিকে কাজে লাগাতে পারে না । উদ্টজ্ঞাশী জন্তুর অন্তরে অবস্থিত 
কতক জীবাণু আবার শ্বেতসার, সেলুলোজ ইত্যাদি থেকে কতক পরিমাণ 
মিথেন নামক গ্যাস উৎপাদন করে। মিথেন উৎকৃষ্ট দাহা হওয়াতে 
শক্তিবস্তর কতক অংশ এই আকারে অপচিত হয়। এই পরিমাণ শক্তি- 
মুল্য ও (energy value ) খাদ্যে গৃহীত শর্করা বা শ্বেতসারের শক্তি- 
মূল্য থেকে বাদ দিতে হবে। তৈল ব| চবি যে শক্তিস্থজনে উচ্চস্থানীয় 
তা আগেই বলা হয়েছে । মোটামুটি ভাবে এক গ্রাম শর্করা বা শ্বেতসার 
থেকে ৪:১ ক্যালরি তাপ ব| শক্তি পাওয়া যেতে পারে ( আবশ্য বদি 
মিথেন ইত্যাদির উদ্ভব না ঘটে )। মিথেন বাদ দিলে শক্তির পরিমাণ 
মাত্র ৩৭ ক্যালরি হয । এক গ্রাম চবি বা তৈল থেকে ৯ ক্যালরি 


রসায়নের ব্যবহার ১১ 


তাপ বা শক্তি জন্মাতে পারে, তবে সব তৈল বা চবি সমানভাবে কাজে 
লাগে নী। ১ গ্রাম প্রোটীন থেকে ৫'৮ ক্যালরি শক্তি পাওয়া সম্ভব, 
কিন্ত ইউরিয়া! ইত্যাদির আকারে মৃত্রের সঙ্গে শক্তিবস্তর অপচয় ঘটাতে 
মোট ৪*৭ ক্যালরি মাত্র আদায় হয়।- 

এই উপলক্ষে একটা কথা মনে রাখা দরকার বে, দাহ্যবস্ত থেকে 


-তাপ এবং তাপ থেকে কার্য পাওয়া সম্ভব হলেও মান্ষ এ পৰ্যন্ত এমন 


কোনো যন্ত্র তৈরি করতে পারে নি যাতে দাহের সমস্ত তাপশক্তি কাধ- 
শক্তিতে পরিণত হতে পারে । খুব ভালো স্টীম-এপ্জিনও কয়লা থেকে 
প্রাপ্ত শক্তির মাত্র $ অংশ গতিশক্তিতে পরিণত করে। বাকি অংশ 
নিম্নণক্তি তাপের আকারেই নষ্ট হয়। একটি ঘোড়াও তার খাদ্যে 
অবস্থিত শক্তির ঠ বাত অংশ কাধশক্তিতে প্রকাশ করতে পারে। 
তবে এই শক্তির কতক অংশ ঘোড়ার নিজের নানা প্রয়োজনীয় অঙ্গ- 
সঞ্চালনে (ফুসফুস পাকযন্ন লেজ প| ইত্যাদি ) ব্যয়িত হয়। সুতরাং 
তাকে স্টীম-এঞ্জিনের চেয়ে উৎকৃষ্ট বন্ন বলা যায় না। এ সম্বন্ধে আর 
বেশি আলোচনা এই পুস্তকে সম্ভব নয় । 

গত ২৫ বৎসরের মধ্যে পালিত পশু সম্বন্ধে নানা পরীক্ষণের ফলে 
বিভিন্ন খাদ্যতৃণ ও খাগ্শস্তের এবং নানাবিধ খোল জাতীয় খাদ্যের 
পরিপাচ্য অংশ, তাদের শক্তিদানের ক্ষমতা, বিভিন্ন জন্তর পোষণ 
বর্ধন ও দুগ্ধ-উৎপাদনে তাদের মূল্য ইত্যাদি তথ্য সযত্রে নির্ধারণ করা 
হয়েছে । রসায়ন এবং শারীরবি্যাঘটিত এই সব গবেষণার জ্ঞান 
কাজে লাগানোর ফলে ইউরোপ ও আমেরিকায় পশুপালন ব্যবসার 
উত্তরোত্তর উন্নত ও লাভজনক হচ্ছে। এই সব দেশের পশুর সবল 
কর্মঠ দীর্ঘ এবং স্বাস্থ্যোজ্জল দেহ দেখলে চোখের তৃপ্তি হয়। . তার 
পরিবর্তে আমাদের দেশের গো-মহিষের শীর্ণ দুৰ্বল অপুষ্ট এবং রুগ্ন দেহ 

দেখলে চোখে জল আসে ৷ এর কারণ আমাদের দেশের তথাকথিত 
‘পালিত’ পশুদের উপযুক্ত আহার কী এবং কী তার পরিমাণ ত| কেউ 
নির্ধারণ করে নি। গতান্গগতিক পন্থায় পশুপালন চলে আসছে। সম্প্রতি 
ইজ্জতনগর কুলুর বাঙ্গালোর আনন্দ প্রভৃতি স্থানে সরকারী প্রাণী- 
পোষণ-গবেধণীগারে এই সব বিষয়ে পরীক্ষা চলছে । আশ! কর! যায় 
এই সব পরীক্ষার ফলে দেশের পালিত পশুদের স্বাস্থ্য কিছু ভালো হবে। 
তবে শুধু উপযুক্ত খাদ্যের নাম জানালেই কোনে! কাজ হবে না। সারা 
দেশের পালিত পশুর খাদ্যতৃণ খাগ্ভশশ্য খোল ইত্যাদি প্রচুর পরিমাণে 
জন্মাবার ব্যবস্থা করলে তবে কিছু ভালো! ফল ফলবে। 

পালিত পশুদের সম্বন্ধে যা প্রযোজ্য মানুষের বেলা তা আরো 
বেশি মাত্রায় প্রযোজ্য । অর্থাৎ মানুষের খাদ্য পরিমাণে ও প্রকারে 
উপযুক্ত না হলে তার শরীররক্ষা হয় না বা কার্যশক্তির উপযুক্ত বিকাশ 
হয় না। ইউরোপ এবং আমেরিকায় এ সদ্বন্ধে পচুর পরীক্ষা ও গবেষণা 
হয়েছে । উদ্ভিজ্ঞ ও প্রাণীজ বিবিধ খাদ্যবস্তর পরিপাচ্য অংশ, পরি- 
পাচ্যতা, তাদের শক্তি ও পুষ্টিদানের ক্ষমতা, তাদের মধ্যে ভাইটামিন ও 
খনিভের প্রাচুর্য ইত্যাদি বহুযত্বে নিৰ্ণয় করা হয়েছে। সকল অবস্থার 
এবং সকল থতুর উপযুক্ত অল্পব্যয়সাধ্য আহার্ব-তালিকাও প্রস্তুত করা 
হয়েছে। শুধু তালিকা নয় এই তালিকা অনুসারে মানুষকে খাইয়ে 
তাদের স্বাস্থ্য বল ও রোগ-প্রতিরোধের ক্ষমতা অভাবনীয় পরিমাণে 
বাড়ানো গিয়েছে। গত পঞ্চাশ বংসরে ইংলণ্ড জাৰ্মানি আমেরিকা ও 
জাপান ইত্যাদি দেশে লোকের পরমায়ু প্রায় দ্বিগুণ হয়েছে, শিশুমৃত্যুর 
হার অনৈক কমেছে। দেখা গিয়েছে বে, স্বাস্থোর জন্য অস্বাভাবিক 
কিছু খাওয়া বা করার আবশ্যক নেই | নির্বাচিত আহারের উপযুক্ত 
পরিমাণ পেলে এবং মুক্ত হাওয়া রোদ ইত্যাদির অভাব না হলে কোনো 

চিন্তার কারণ থাকে না। ভাইটামিন ও খনিজ বস্তুর যেগুলি আমাদের 
আবশ্যক ত| সবই সহজলভ্য উদ্ভিজ্জ ও প্রাণীজ খাদ্য থেকেই আমরা 
পেতে পারি। বিশেষত দুধ সবজি ও ফল উপযুক্ত মাত্রায় খেলে 
এগুলির প্রায়ই অভাব ঘটে না। 

প্রাণীর পোষণে ভাইটামিন ‘এ’ ‘ডি’ ও হই বিশেষ উপযোগী । 
‘এ’ সাধারণত প্রাণীর চবিতে দুধে এবং বিশেষ মাত্রায় কয়েক জাতীয় 
মাছের ( কড হাঙ্গর মুগেল তিমি ) যক্কতের তৈলে এবং মাংসে 
থাকে । এর প্রধান কাধ শরীরের বৃদ্ধিতে সাহায্য করা এবং চক্ষু- 
রোগ নিবারণ করা। এর অভাবে শিশুর স্বাভাবিক বৃদ্ধি ব্যাহত 
হয় এবং নানারকম চক্ষুরোগ দেখা যায়। ঘাস গাজর ও সবজিতে এর 
কিছু থাকে । গাজর ইত্যাদির রঙের সঙ্গে এর বিশেষ সম্বন্ধ এবং ওই রং 
থেকেই এর উদ্ভব। এই ভাইটামিন সবজি থেকে প্রাণীর বক্কতে ও 
দুধে এবং দুধ থেকে মাথনে সঞ্চারিত হয়। ভাইটামিন ‘ডি’ ও এ+-র 
গঞ্জে চবি ও যকুত-তৈলে থাকে, কিন্ত সবজিতে থাকে না। এর কার্ধ 
পরিকেট” নামক অস্থি ও দন্তরোগ নিবারণ করা। 'আর্গোস্টেরল নামক 
বস্তু থেকে স্থযালোকের সাহায্যে এর উদ্ভব হয় }, এই বস্তু কোনে] কোনো 
উদ্ভিজ্জ তৈলে (79৭. palm 0]] ) এবং ৷ ই 2) ৷ নামক 
জীবাণুঘটিত বস্তুতে বর্তমান থাকে । হিঃ টি 
তৈলে এবং গমের অঙ্কুরে থাকে । এর কার্য প্রাণীটৈবন্লর্ভীন-উৎপাদিকা| 
শক্তি দেওয়া । এ ছাড়া কতকগুলি বিশেষ রোগ-নিবারণের ভন্য ‘বি’ ও 
‘সি’ দরকার হয়। ‘সি’ সাধারণত লেবু জাতীয় ফলের রসে ও টাটকা 
সবজিতে থাকে । এর প্রধান কাজ “স্কাভি” নামক চর্মরোগ নিবারণ 
করা, এ ছাড়া অন্য রোগ প্রতিরোধের ক্ষমতাও এর থেকে পাওয়া যায়। 
ভাইটামিন ‘বি’. বেরিবেরি এবং এই জাতীয় স্নায়ুঘটিত রোগ নিবারণ 

করে। টাটকা সবজিতে এবং মুগ ছোলা ইত্যাদি বীজের অঙ্কুরে এই 
ভাইটামিন থাকে । সুতরাং স্পষ্ট দেখা যাচ্ছে যে, সাধারণ আহার্ষের 
মধ্যেই আমাদের আবশ্যক সব উপাদান আছে। তবে মনে রাখতে 
হবে বে, অধিক তাপ এবং বায়ুর অক্সিজেনের সঙ্গে ক্রিয়ার ফলে কতক- 
গুলি ভাইটামিন নষ্ট হয়, স্থতর ২ পাককাধ একটু সাবধানে করা দরকার 
এবং কোনো কোনো আহাবঁ টাটকা অবস্থায়ই (না রেধে ) খেতে হয়। 
এ ছাড়া স্থখালোকের ব্যবহারও ক্লেশসাধ্য নয়। এই উপলক্ষ্যে দুধ 
ও দুগ্ধজাত দ্রব্যের উপকারিতা বিশেষ উল্লেখযোগ্য । পালিত পশু ও 
মানুষের খাদ্য-বিষয়ক পরীক্ষায় প্রমাণিত হয়েছে যে, অন্ত খাছ্যের সঙ্গে 
অল্প কিছু দুধ মাখন-তোল| দুধ বা ঘোল দিলে অনেক ভালে! ফল 
পাওয়া যায়। বিশেষত শিশুর বৃদ্ধি ও স্বাস্থ্যৱক্ষার ব্যাপারে দুধের 
মূল্য অত্যধিক ৷ কোনো কোনো অন্তকে দুধের বদলে মাছের মাংসের 
গুঁড়া, কডলিভার তৈল বা মাংসের গুড়া দিলেও এই কাজ হতে পারে। 
অল্পপরিমাণ টাটকা সবুজ তরকারি বা সবজিও নানারকম চর্মরোগ 
আশ্চর্ধভাবে নিবারণ করে। 

শরীরধারণের উপযুক্ত খাগ্ের পরিমাণ সম্বন্ধে নানা পরীক্ষায় দেখা 
গেছে যে, সাধারণ প্রাপ্তবয়স্ক পুরুষের দিনে ৩০০০ ক্যালরি পরিমাণ 
শক্তির দরকার । খান্তে অপাচ্য অংশ থাকাতে ৩৪০০ ক্যালরি শক্তির 
উপযুক্ত খাদ্য তার দরকার হয়। তবে বারা গুরুতর শ্রম করে তাদের 
এই জায়গায় ৬০০০ ক্যালরি পরিমাণ খাদ্য দরকার। প্রাপ্তবয়স্ক স্্রী- 
পুরুষের শতকরা ৮৬ ভাগ খাদ্য দরকার। বালক ও তরুণের বেলা 
শরীরের ওজনের অনুপাতে প্রাপ্তবরস্ক সাধারণ পুরুষের চেয়ে বেশি 
খান্তের দরকার, কারণ তাদের শরীর বর্ধনশীল এবং অবিরত অজ- 
চালনার ফলে শক্তির ক্ষয়ও তাদের বেশি । পুরুষের ৩০০০: ক্যালরির 

মধ্যে প্রায় ৩ কীচ্চা (৪০ গ্রাম ) উৎকৃষ্ট ধরনের প্রোটান অথবা দেড় 
ছটাক সাধারণ মিশ্রিত প্রোটান দরকার হয়। আমাদের দেশের 
মধ্যবিত্ত গৃহস্থ বা দরিদ্র পরিবারে এই পরিমাণ শক্তিবস্ত জোটে না, 
প্রোটান তো নয়ই । এই কারণে আমাদের শরীর দুর্বল, শ্রমকাতর ও 
রোগপ্রবণ । তা ছাড়া পাকপ্রণীলীর দোষে খাদ্যের কতক অংশ 
গুরুপাক ও কতক অংশ ভাইটামিন-বিধুক্ত হয়। টাটকা সবজী আহারের 
অভ্যাস না থাকাতেও যথেষ্ট ক্ষতি হয় । তবে এই সব দোষ সংশোধন 
করা মোটেই শক্ত নয়। শুধু কোনো কোনো! খাঘ্যের, বিশেষত ফল 
দুধ ও প্রাণীজ খাদ্যের, পরিমাণ বুদ্ধি করা বায়সাপেক্ষ বলে সাধারণের 
ক্ষমতাধীন নয়। 

খাদ্যের ব্যবহার সম্পর্কে অনেক কথাই বলা হল, এখন দেখা যাক 
খাদ্যের উৎপাদনে রসায়নের কী প্রয়োগ থাকতে পারে। খাদ্যের 
উত্পাদন ও বর্ধন করতে হলে উপযুক্ত কৃষির আবশ্যক | কুষিকার্ধ 
আবার সার্থকভাবে করতে গেলে জমির গুণাগুণ ও তার চাষের 
উপযোগিতা জানা দরকার | নানা রাসায়নিক বিশ্লেষণে জমির প্রকৃতি, 
উপাদান এবং তাতে সারবস্তর অভাব বা সাবের সম্বন্ধে জ্ঞানলাভ হয়| 
এ ছাড়া অবশ্য চাষ, নিড়ান, জল ও সারের উপযুক্ত বাবস্থা, বীজ নির্বাচন, 
আগাছা নাশ এবং কীটপতঙ্গ ও নানা শশ্তশক্রর নিবারণ, এসবও খুব 
দরকার । এই সব ব্যাপারেই রসায়নের সহায়তা আবশ্যক এবং 
অধিকাংশ দেশেই রসায়নের জ্ঞান এই সব কাজে লাগানোর ফলে কুষিশিল্প 
যথেষ্ট লাভবান হয়েছে । প্রত্যেক শস্তের জন্য যে বিশেষ ধরনের জমি 
আবশ্যক তা সকলেই জানেন ৷ ধানের জমিতে কাপাস বা পাটের জমিতে 
আখ ভালো হয় ন৷ তা ছাড়া কোন্‌ মাটিতে কী কী শস্তের উপযুক্ত 
সার আছে বা কোন্‌ বস্তু দিলে এই সারের অভাব দূর হয় তা জানা 

প্রথমেই দরকার | প্রাণীর মলমৃত্র, পচ! পাতা ও নানাবিধ গলিত 
উদ্ভিজ্ঞ ও প্রাণীজ বস্তুর উপযুক্ত ব্যবহারে খুবই ভালো ফল পাওয়া যায়। 
এই জাতীয় সার তৈরি করার প্রক্রিয়া নানা দেশে আবিষ্কৃত হয়েছে । 
সাধারণত এই সব বন্ত স্তপাকার ক'রে বা গর্ভের মধ্যে জমা ক'রে 
রাখলে নানাজাতীয় উদ্ভিজ্জাণুর সাহায্যে এগুলি আপনিই ঝরঝরে 
গন্ধহীন কালে! ব| কট] রডের যে বস্তুতে পরিণত হয় তাকেই পাতাসার 
(humus ) বলে । এ ছাড়া স্বাভাবিক ও কৃত্রিম নানা খনিজ বস্তু জমির 
সার হিসাবে'ইউরোপ, আমেরিকা ইত্যাদি দেশে প্রচুর ব্যবহৃত হয়। 
প্রধানত গাছের খাদ্য হিসাবে জমিতে ক্যালসিয়াম, ফদফরাস, নাইট্রোজেন 
এবং পটাশ ঘটিত খনিজের দরকার, এ ছাড়া আরো কতকগুলি খনিজ 
অল্প মাত্রায় থাকা দরকার। যেমন লৌহ, ম্যাগনিসিয়াম, বোরন, 
ম্যাঙ্গানিজ, ক্লয়োরিন আয়োডিন ইত্যাদি । ক্যালসিয়াম ও কসফরাস 
হাড় বা হাড়ের গুড়ার আকারে অথবা স্থপারফসফেট নামক কুত্রিম 


খনিজের আকারে দেওয়া যায়। আবার নাইট্রোজেন গরুর চোনা, পক্ষী 


ও সনদীস্থপের মল, সোর| ব চিলি দেশীয় সোরার আকারে কিংবা কৃত্রিম- 
ভাবে প্রস্তুত আ্যামোনিরাম সালফেট, নিসিফপ, সায়ানএমাইভ ইত্যাদির 
আকারে দেওয়| যায় । পটাশ সৌরার উপাদান হিসাবে সোরার সঙ্গে 
ব জার্মানির খনি থেকে উৎপন্ন কতকগুলি খনিজের আকারে দেওয়া 
যায়। চুনও ক্যালসিয়ামেরই যৌগিক।  ক্যালপিয়াম সরবরাহ ছাড়া 
চুনের জমির স্বাভাবিক ও কৃত্রিম অশ্রদোষ দূর করার বিশেষ ক্ষমতা! 
থাকাতে অনেক জমিতে ত| বিশেষ ফলদায়ক হয় । এই সব খনিজ সার 
কিভাবে কী পরিমাণে এবং চাষের কোন্‌ সময়ে দিলে ভালো! হয় এ সম্বন্ধে 
প্রচুর গবেষণার ফলে পাশ্চাত্য দেশে কৃষির অভাবনীয় উন্নতি হয়েছে । 
আমাদের দৈন্যগ্ৰস্ত কৃষক এগুলির উপকারিতা জানে না বা জানলেও 

টাকার অভাবে এগুলি কাজে লাগাতে পারে না । তাছাড়া অন্য দেশের 
মতো! এদেশে এগুলির প্রস্তুতি এখনো তেমন ভাবে আরম্ভ হয়নি । 
আবার মটর, সীম, কলাই, ধঞ্চে ইত্যাদি লাগালে ও যে জমির উৎপাদিকা! 
শক্তি বাড়ে তা অনেকেই জানেন। এই সকল গাছের মূলে: গ্রন্থির 
আকারে কতকগুলি স্থল অংশে 7. 7১801019018 নামক একজাতীয় 
উদ্তিজ্াণু থাকে । : তার! বাতাসের নাইট্রোজেন ও অক্সিজেন গ্যাস ছুটির 
মিলন ঘটিয়ে নাইট্রেট ব| সোরা জাতীয় বস্তু ও পরে প্রোটান জাতীয় বস্তুর 
সৃষ্টি করে ।.গাছগুলি মরলে সেই প্রোটান আবার মাটিতে গাছের ব্যবহার্য. 
নাইট্রোজেন ঘটিত সারে পরিণত হয়। সার সম্বন্ধে অনেক প্রয়োজনীয় 
তথ্য এই গ্রন্থমালার অন্য পুন্তিকার ( “জমি ও চাষ” ) বিশেষ ভাবে বিবৃত 
হয়েছে, সুতরাং এখানে আর সবিস্তারে আলোচনার আবশ্যক নেই | 
শস্তের শক্রনিবারণে রসায়নের ব্যবহার আলোচনা! করা যাক । শস্তের 

শত্ৰু নানা রকম হতে পারে এবং তারা অবস্থা ও সুযোগ অনুসারে শশ্যের 
অল্প বা বিস্তর ক্ষতি করতে পারে | ব্যাঙের ছাতা বা ছত্ৰক (Fungus) 
জাতীয় ক্ষুদ্র উদ্ভিজ্জাণু পাতা, মূল, ডাট! ও ফলের উপর জন্মে। প্রথমে 
এই সব অঙ্গের বিশেষ বিকার দেখা! যায় না, কিন্ত অল্প সময়েই হয় 
এগুলি শুকিয়ে মরে বা পচে বায়, না! হয় তাতে নানা রডের দাগ পড়ে। 
তাদের স্বাভাবিক বৃদ্ধি থেমে যায় এবং ফলে বীজ ক্রমশ দুর্গন্ধ, দাগী ও 
অন্তঃসারশূন্য হরে পড়ে । এইভাবে নানা রকম শত্ৰু সকল রকম শস্তেরই 
ক্ষতি করতে পারে। ধান, বব, গম ও ঘাস জাতীয় উদ্ভিদে তিন প্রকার 
উদ্ভিজ্ঞাুর প্রকোপ প্রধান । এদের কেউ জীবন্ত গাছে, আর কেউ রুগ্ন বা 
ক্ষয়প্ৰাপ্ত গাছেই বাস করে । যব, গম ইত্যাদি শশ্তের নানা অংশে 
“স্মাট” নামক একপ্রকার উদ্ভিজ্জাণু জন্মে । শস্তের শিষেই এর অবস্থান 
প্রকট হয়। শিষের দানাগুলি প্রথমে কটা ও পরে কালো! হয়ে অবশেষে 

একেবারে কালে| রঙের ধুলা বা করলার গু'ড়ার মতো বস্তুতে পরিণত হয়। 
এই বস্তু ওই উদ্ভিজ্জাণুর বীজ বা ৪9০79 | হাওয়া লাগলে এইগুলি উড়ে 
গাছের স্বস্থ অংশে বাঁ অন্য গাছে ছড়িয়ে পড়ে ও অতি অল্প সময়ে 
সেগুলিকে রোগগ্রস্ত ও বিনষ্ট করে ফেলে । এই সব রোগবীজ শস্তের 
বীজে অল্পপরিমাণেও লেগে থাকলে পর-বসর মাটিতে বপনের পর 
নৃতন গাছের বৃদ্ধির সঙ্গে এই পরগাছা উদ্ভিদও বাড়তে থাকে এবং শিষ 
হওয়ার সঙ্গে সঙ্গে শিষকে আক্রমণ করে। এইভাবে বছরের পর বছর 
শস্য নষ্ট করতে থাকে । "রাস্ট” নামক আর-একপ্রকার উদ্ভিজ্ঞাণু এইভাবে 
গম প্রভৃতি শস্তের শিষে. লাল বা কটা রডের গুড়ার আকারে প্রকট হয় 
এবং একই ভাবে গমের প্রভূত ক্ষতি করে । এর জীবনলীলার এক অংশ 
গম ছাড়া অন্যজাতীয় গাছে ( barberry ইত্যাদি জংলি গাছে ) পর- 
গাছার আকারে কাঁটে। পরে গমের সময় আবার সেখান থেকে 
গমের চারায় সঞ্চারিত হওয়ার সুন্দর ব্যবস্থা ঘটে। এই দুই জীবাণু 
রোগগ্রন্ত শিষগুলি পোড়ালে তবে নষ্ট হতে পারে। কিন্তু বড়ো বড়ে চাষের 
খেতে এরকম করে শিষ সংগ্রহ করা কঠিন নয়। স্থতরাং রাসায়নিক 
বস্তুর প্রয়োগে সংক্রামিত বীজগুলিকে রোগবীজমুক্ত করা হয়। দেখা 
গেছে যে বীজগুলি ৫ মিনিটকাল ৫৫ ডিগ্রী সেট্টিগ্রেড তাপমাত্রার 
জলে রেখে পরে ঠাণ্ডা জলে ঠাণ্ডা করে মেঝেতে একদিন বিছিয়ে রাখলে 
এই স্মাট-এর স্পোর-গুলি নষ্ট হয়। অথবা তুতের পাতলা দ্রাবণে 
বীচগুলি ভিজিয়ে পরে শুকিয়ে রাখলেও এই কাজ হয়! তুতের বদলে 
ফর্মালিনের দ্রাবণও ব্যবহার করা চলে । রাস্ট-এর স্পোর নিবারণ 
করতে কিন্তু এসব প্রক্ৰিয়া বিশেষ কার্যকর হয় না। তবে অনুসন্ধানে 
দেখা গেছে যে জমিতে নাইট্রোজেন-ঘটিত সারের প্রয়োগ বেশি হলে বা 
জমি বেশি স্যাতসে তে থাকলে এই রোগের প্রকোপ বেশি হয়। তাছাড়া 


/ 

barberry জাতীয় এদের আশ্রর-বৃক্ষগুলিকে পুড়িয়ে ধ্বংস করাও 
নৃতন আক্রমণ নিবারণের এক উপায় । “আরগট” নামক আর-একপ্রকার 
উদ্ভিজ্জাণু গম ইত্যাদি অনেক শশ্ততৃণে এবং ঘাসে জন্মে তাদের শিষ 
আক্রমণ করে । তার ফলে বীজগুলি দেখতে কালো ও শক্ত হয়ে পড়ে 
কিন্ত ভিতরে সাদা দাগ থাকে । কালো দাগ দেখলে ‘বীজ এমন কি 
শিষগুলি পর্যন্ত পোড়ানো দরকার। মাটি স্যাতসেতে থাকলে এই 
রোগের প্রকোপ বাড়ে। 

আলুগাছেও নানা রকম রোগ হতে পারে। এক প্রকার উদভিজ্জাগুর 
আক্রমণে আলুর পাতা ও ডালপালা৷ ক্রমশ বৃদ্ধিহীন এবং স্বাস্থ্যহীন হতে 
থাকে। সঙ্গে সঙ্গে মাটির ভিতরে আলুরও বৃদ্ধি শেষ হয়।, ভূমি 
স্যাতসে তে থাকলে বা বেশি বৃষ্টি হলে এর প্রকোপ বেশি হয়। দেখা! 
গেছে যে নাইট্রোজেন-ঘটিত সার কিছু কমিয়ে পটাশ ও ফসফরাস-ঘটিত 
সার বাড়ালে এর কতক নিবারণ হয়। তাছাড়া তু তের জলে বীজ-আলুর 
টুকরাগুলি ভিজিয়ে পরে লাগালেও কতক উপকার পাওয়া যায়। 


,গাছে তুঁতে ও চুনের জল একত্র মিশিয়ে তৈরি বোর্দো মিক্চার 


পিচকারির সাহায্যে বার বার ছিটলেও এর প্রতিবিধান হয়। এই 
বোর্দো মিকচার অনেক জাতীয় উদ্ভিদ-জীবাশু নষ্ট করে বলে চাষার 
বিশেষ কাজে আসে । পাতা, ফল, ফুল ইত্যাদি ঞ্লিবেই এই উদ 
লাগানো চলে ৷ এ ছাড়! জমিতে কাকর, ছাই ইত্যা তা বের্শি/ 
থাকলে তার ঘায়ে ক্ষতবিক্ষত আলুর কন্দে নানাঃ 
তার ফলে নানা রঙের দাগ হয় এবং এই ক্ষতগুলি নানা উদ্ভিজ্জাণুর 
আশয় এবং লীলাক্ষেত্র হয়ে পড়ে। তাতে আলুর খান্তমূল্য ও বিক্রয় 
মূল্য অনেক কমে বায়। ফর্মালিনের জলে ডুবিয়ে বীজ-আলু রোপণ 
করলেও কতক পরিমাণে এই রোগ নিবারণ হয়। 


২০ রসায়নের ব্যবহার 


জীবাণুঘটিত রোগ ছাড়! নানা জাতীয় কীট-পতঙ্গও খাদ্যশস্তের 
অনেক ক্ষতি করে। পোকার আক্রমণ নিবারণের জন্য তামাকের জল, 
ছাই ইত্যাদির ব্যবহার আছে। এ ছাড়া নান| রকম স্বভাবজ ও কৃত্রিম 
বস্তু গুড়া, দ্রাবণ, ধোয়া ইত্যাদির আকারে পিচকারিজাতীয় বিশেষ 
যন্ত্রের সাহায্যে ফুলে, ফলে বা পাতায় লাগালে এর প্রতিরোধ হতে 
পারে । পাশ্চাত্য দেশে এই সব অপচয়কারী পোকা-মাকড়ের জীবনলীলার 
ইতিহাস অতি সযত্রে পর্যবেক্ষণ কর! হয়েছে এবং তাদের ও শস্তের 
জীবনের কোন্‌ অবস্থায় উধধের প্রয়োগে ফল ভালো হয় তা জানা 
গিয়েছে। তামা ও আর্সেনিক ঘটিত নানা কুত্রিম জৈব ও অজৈব বস্তুর 
ব্যবহারের ফলে ওই সব দেশে শস্তরক্ষার ব্যবস্থা অনেকটা সহজ হরেছে। 
এ সম্বন্ধে আমাদের দেশেও নানা সরকারী গবেষণাগারে পরীক্ষা 
চলছে। 
নানা জাতীর পাখি ও জন্তু পোকামাকড় নিবারণের কাজে লাগে, 
সুতরাং এই পাখিদের তাড়ানো! ও মেরে বেলা চাষার পক্ষে হিতকর নয়। 
পোকা মারার জন্য অদ্য পোকার আশ্রয় নেওয়ারও কখনো কখনো দরকার, 
হয়। এই নতুন পোকাগুলি শস্তনাশকারী পোকার শরীর-বা ডিমে 
পরভোজীর মতে৷ বাস ক'রে সেগুলিকে ক্রমশ নষ্ট করে, ফ 
অপচয় কম হয়। এ সম্বন্ধে যুক্তরাজ্যে অনেক পরীক্ষা! হয়েছে। 
এখন মান্য ও পালিত পশুর রোগনিবারণ ও রোগলাঘবে বসায়নের 
ব্যবহার আলোচন। করা যাক । রোগনিবারণে ও রোগলাঘবে রসায়নের 
ব্যবহার প্রাচীনকাল থেকে চলে আসছে। গাছ-গাছড়াকে উঘবের 
কাজে লাগানোর কথা খখেদে দেখা যায়। সোমরসের অদ্ভুত গুণের কথ 
এখানেই পাওয়া যায়। অথর্ববেদেও নানা বনজ ওষধের কথা, বিশেষত 
মাছলি ইত্যাদির আকারে তাদের ব্যবহারের কথা লেখা, আছে। তবে 


১ (চা 


ফলে শস্তের 


প্রধানত আয়ুৰ্বেদ বা উপবেদেই বহু তরুলতাগুল্মের বিবরণ ও 
উল্লেখ আছে। আযুর্বেদই ভারতের চিকিতসাশাস্ত্রের ভিত্তি বলা যায়। 
.এর আট অধ্যায়ে শারীরতন্ব ও চিকিং্পাবিদ্ার বহু বিষয় বণিত আছে । 
আয়ুৰ্বেদ কারোর মতে খ্ৰীষ্ট-জন্মের ২৫০০ বৎসর, আবার কারোর মতে 
৬০০ বংসর পূর্বে রচিত ৷ এর পর সুশ্রুত ও চরকের সংহিতা লিখিত 
হয়। স্থশ্রতে অদ্বোপচারের কথা বিশেষভাবে বণিত আছে । তবে ভেষজ- 
চিকিৎসা! সম্বন্ধেও একটি বৃহৎ অধ্যায় আছে। চরক প্রায় একই সময়ের 
লোক । তার পুস্তকে ভেষজ-বিদ্যার স্থান খুব বেশি ৷ দ্বাদশ অধ্যায়ে তিনি 
তৎকালীন ভৈবজ্যতত্ব অতি যত্বে বিবৃত করেছেন। ওযধ প্রয়োগের 
নান| প্রণালী এব খুব বিস্তারিতভাবে আলোচন| করেছেন। এমন কি 
সুচি সাহায্যে ( ৮019০9০0-এর মতো) উষধ প্রয়োগের কথাও এবা 
বর্ণনা করেছেন।  চরক এবং ল্ুশ্রতের সংহিতাই উত্তরকালের অন্ত 
চিকিংসাপ্রণালীর ভিত্তি। এই সব গ্রন্থ থেকে আমরা সেকালের 
চিকিৎসার অসামান্য উন্নতির কথা জানতে পারি । ৯৮০ খ্রীষ্টাব্দে লিখিত 
ভোজ প্রবন্ধে অস্ত্রোপচারের আগে ভ্রাণের সাহায্যে ওষধ প্রয়োগের কথা 
আছে৷৷ এটি সম্ভবত 87799901191)0 জাতীয় বস্ত ॥ বুদ্ধের সময় 
সম্মোহিনী নামক চেতনালোপকারী বধের ব্যবহার জানা ছিল। এই 
সময় থেকে মুসলমান আক্রমণের পূৰ্ব পৰন্ত হিন্দু আয়ৰ্বেদের উন্নতির যুগ । 
এই যুগের শেষের দিকে ভারতীয় চিকিৎসাবিদ্যার যশ মিশর, গ্রীস ও 
রোমে পৌছে। গ্রীক ও রোমক চিকিৎসাশাস্্ ভারতীয় আমুর্বেদের 
দ্বার বিশেষ প্রভাবিত হয়েছিল বলে মনে হয়। এই সময়ে উদ্ভিজ্জ, 
প্রাণীজ এবং খনিজ নানা বস্তুর চিকিৎসায় ব্যবহার সম্বন্ধে বিস্তারিত 
গবেষণ| হয়েছিল বলেও প্রমাণ আছে। সর্পনংশনের নানা অদ্ভুত 
চিকিৎসার কথা নানা ইতিবৃত্তে পাওয়া য়ায়। 


2 HT “2: 


২২ রসায়নের ব্যবহার 


হিপোক্ৰাটিস এবং পিঠাগোরাস ইত্যাদি গ্রীক দার্শনিকেরা প্রাচ্যে 
ভ্রমণের পর নিজের দেশে হিন্দু সংস্কৃতির নানা বিশেষ অংশের প্রবর্তন 
করেন বলে জানা গেছে । ডিওস্‌্কোরইডেস 70109000199 নামক: 
বিখ্যাত গ্রীক বৈদ্য তার গ্রন্থে হিন্দু আয়ুৰ্বেদের কাছে তার দেশের খণ 
স্বীকার করেছেন। নানা ভারতীয় বধের নাম ও ব্যবহার তার গ্রন্থে 
আছে। হাপরোগে ধুতুরার ধূম, পক্ষাঘাত ও অজীৰ্ণ রোগে কুচিলা এবং 
সারক হিসাবে জয়পালের ব্যবহার প্রথমে ভারতেই ঘটে । প্রাচীন 
ভারতের বহু ভেষজ প্রাচীন রোমে রপ্তানি হত। প্রিনির ( Pliny ) 
সময় এই ব্যবসায়ের এত প্রসার হয় যে রোমের বহু স্বর্ণ এভাবে ভারতে 
চলে যেত বলে তিনি আক্ষেপ করেছিলেন । 

তান্ত্রিক ও সিদ্ধদের যুগের পর হিন্দু আয়ুৰ্বেদের অধঃপতন হয় 
গ্রীক, শক ও মুসলমান আক্রমণের কাল পৰন্ত এ সম্বন্ধে নৃতন গ্রন্থ রচিত 
হয়নি। ক্রমে এই ব্যবসায় পুরোহিতসম্প্রদায়ের হাতে যায় এবং 
জ্ৰব্যগুণের পরিবর্তে মাছুলি ইত্যাদি ধারণ প্রচলিত হয়। তাছাড়া 
প্রাণীর মৃতদেহ অস্পৃশ্য বলে পরিগণিত হওয়াতে শারীরবিদ্যার যথেষ্ট 
ক্ষতি হয়। বুদ্ধের প্রচারিত অহিংসানীতিও সম্ভবত এই ব্যাপারে সাহায্য 
করে। তবে বৌদ্ধবুগে অস্বোপচার কম হলেও ভেষজবিদ্যার কতকাংশের 
পুনজীবন লাভ হয়। নানা নৃতন ভেবজের নাম পূর্বের তালিকার 
যোগ করা হর্ন এবং এই সব ভেষজের চাষ ও সংরক্ষণ চলতে থাকে । 
বৌদ্দযুগের পর আয়ুৰ্বেদের বিশেষ দুদিন আসে । মুসলমান আক্রমণের 
পর স্বভাবতই আরবদেশীয় চিকিত্সানীতির প্রচলন আরস্ত হয়। অবশ্য এই 
বিদ্যার প্রয়োগে এবং প্রসারে আরবদের দানও সামান্য ছিল না। প্রারস্ত 
থেকেও অনেক ভেষজ আরব চিকিৎসাশান্ত্রে গৃহীত হয়েছে। ভারতে 
পাঠান ও মোগল সম্রাটদের রাজত্বে আরবী চিকিৎসাই প্রচলিত ছিল। 


রসায়নের ব্যবহার ২৩ 


তবে এই বিদ্যার নূতন কোনে! উন্নতি হয়নি । মোগল রাজত্বের সঙ্গে 
সঙ্গে এই বিন্ধা অনেক পরিমাণে নষ্ট হয়। তবে হিন্দু ও আরবী ছুই 
প্রণালী মিলিত হয়ে পরস্পরের কতকটা উন্নতি ঘটায় । পরে পোতুর্গগীজ, 
ফরাসী ও ইংরেজদের ভারত আগমনকালে এই ছুই দেশীয় প্রণালীর 
অনাদর ঘটতে থাকে । 

ইংরেজ রাজত্বের সঙ্গে সঙ্গে ইউরোপের চিকিৎসা-বিধির প্রচলন 
আর্ত হয়। দেশীয় প্রণালীর অবনতি হওয়াতে এই প্রণালীই তখন 
কার্যকর হয়। বিশেষত পাশ্চাত্য অস্ত্রোপচার পদ্ধতিতে বহু অদ্ভুত 
স্থফল দ্েখে দেশের লোক এই প্রণালীর চিকিত্সা সাদরে গ্রহণ 
করতে থাকে। 

পাশ্চাত্য চিকিৎসাশাস্ত্রের প্রসার সত্বেও দেশীয় চিকিৎসা 
প্রণালী কোনো! সময়েই একেবারে লুপ্ত হয়নি। কারণ পাশ্চাত্য 
প্রণালী বরাবরই বহুব্যয়সাধ্য । লর্ড হাডিঞ্র এই প্রভেদ উপলব্ধি 
করেন এবং দেশী প্রণালীতে চিকিৎসার যথাসম্ভব উৎসাহদান 
করেন। বর্তমান যুগে আয়ুৰ্বেদীয় এবং ইউনানী ভেবজগুলির সম্বন্ধে 
বৈভ্ঞানিকদের দৃষ্টি আকৃষ্ট হয়েছে । এই ভেষজগুলির মধ্যে যেগুলি 
ব্যাপকভাবে ব্যবহার হয়ে এসেছে সেগুলির গুণাবলী ভালো করে পরীক্ষা 
করার উত্সাহ দেখা যাচ্ছে । এই সব গাছপালা চেনার, ভৈষজ্য সার 
নিষ্কাশনের এবং তাদের উপযুক্ত রাসায়নিক নির্ণয়-প্রণালী আবিষ্ষারের 
চেষ্টা চলছে । এগুলির রাসায়নিক প্রকৃতি ও গঠন নিধ্ণরণের এবং 
কৃত্রিম উপায়ে এগুলির উৎপাদনেরও চেষ্টা চলছে । 

কলিকাতার ‘স্থুল অব ট্রপিকাল মেডিসিন’, “অল্‌ ইণ্ডিয়া ইন্‌প্টিটিউট 
অব হাইজিন এবং ভারতীয় নানা বিশ্ববিদ্যালয়ে এ সম্বন্ধে পরীক্ষা 
চলছে । তার ফলে জানা গেছে যে, আযুর্বেদে-উক্ত সব গাছগাছড়াই 

যে উৎকৃষ্ট ফল দেয় তা নয়। কতকগুলি গতানুগতিক ভাবে ব্যবহৃত 
হলেও বিশেষ কাজে আসে না। তবে অন্যান্য নান! দ্রব্যের সঙ্গে মিশে 


তাদের মধ্যে নূতন গুণ আবির্ভূত হতে পারে । আর-একটি প্রয়োজনীয় - 


বিষয় জানা গেছে যে, ইউরোপীয় চিকিতসাশাক্সে অনুমোদিত নানা 
ভেষজ উদ্ভিদ বা তাদের নিকট-জ্ঞাতি ভারতে স্বাভাবিক ভাবে জন্মে । 
এইসব গাছগাছড়া থেকে পাশ্চাত্য উধধ সহজেই প্রস্তুত হতে পারে 
ভারতের নানা অংশে. জলবায়ুর পার্থক্য এত বেশি যে কোনো কোনো 
বিশেষজ্ঞের মতে ইউরোপের সকল ভৈষজ্যরত্বই এখানে জন্মানো সম্ভব 
ভারতীয় গাছগাছড়া বহু বংসর ধরে ইউরোপে বীণ্ডানি হচ্ছে এবং 


এই সব থেকেই নিষ্কাশিত ওুষধ আবার বহুমূল্য বটিকা, চূর্ণ, দ্ৰাবণ 


ইত্যাদির আকারে এদেশে ফিরে আসছে। এই যাতায়াতে কোনো 
কোনো ক্ষেত্রে দাম ৫, ১০ বা ২০ গুণ বৃদ্ধি হচ্ছে | ইউরোপীয় ভেষজের 
মধ্যে কতকগুলি প্রচুরভাবে এদেশে জন্মে, যেমন, বেলেডোনা (70118 
donna), হায়োসায়ামাস (25990587105), আ্যাকোনাইট (aconite), 
জুনিপার ((॥uniper), ভ্যালেরিয়ান (valerian), আর্টিমেসিয়া ( arta- 
70988), পোডোফাইলাম (podophyllum), সিনকোন| (cinchona), 
ইত্যাদি। আবার কতকগুলির চাষ অতি সহজেই ভারতে হতে পারে, 
যেমন ডিজিটালিস (181118), ইপিকাক (99০8০), ইউকালিপটাস 
(eucalyptus), জালাপ (119), ইত্যাদি । এর মধ্যে কিছু কিছু চাষ 
এদেশে উপযুক্ত স্থানে এবং উপযুক্ত জলবায়তে আরম্ভ করা হয়েছে। 
আরো! বিস্তৃতভাবে এগুলির চাষ ও নিদ্ধীশন করা! মোটেই শক্ত হবে না। 
বহু বৎসর ধরে আমাদের ভেষজের আমদানি-মূল্য রপ্তানি-মূল্যের 
প্রায় ৫ গুণ হিসাবে চলছে । ১৯২৮ থেকে ১৯৩৩ সালের মধ্যে 
প্রতিবৎসর গড়ে ৩৭ লক্ষ টাকার মাল রপ্তানি এবং ১৬৬ লক্ষ টাকার 

মাল আমদানি হয়েছিল । পরে এই ব্যবসায়ের পরিমাণ আরো! বেড়েছে 
মনে হয়। এই শোচনীয় অবস্থা আমাদের পরমুখাপেক্ষিতার প্রকৃষ্ট 
নিদর্শন ছাড়া আর কী হতে পারে? আমাদের অধিকাংশ গৃহস্থ বা 
দরিদ্র পরিবার এই সব বহুমূল্য উবধের সাহায্যে রোগচিকিৎসার 
ব্যবস্থা করতে পাবে না। যদি এই ভৈষজ্যগুলি এদেশেই প্রস্তুত হত 
তাহলে তার ব্যবহার সাধারণের অসাধ্য হত না এবং আমাদের 
স্বাস্থ্যের অবস্থা আরে! অনেক উন্নত হত। 

সম্প্রতি-পরীক্ষিত ভারতীয় উদ্তিজ্জ ভেষজের মধ্যে নিম্নলিখিত- 
গুলির উপকারিতা প্রমাণিত হয়েছে £_ কুষ্ঠরোগে চালমুগরা, পিত্তদোষে 
কেন্দ্র, মৃত্রবিকারে পুনর্ণবা, আমাশয়ে কুড়চি এবং শিমুল, ম্যালেরিয়ায় 
ছাতিম, পক্ষাঘাতে ‘ও স্গাযুরোগে বেড়েলা, কীশরোগে বাঁসক, খতু- 
রোগে অশোক, হৃদরোগে অজুন, বাতে গুন্তল, ক্লুমিদোষে পলাশ, 
আমাশয় ও অজীণে বেল, ইসবগুল ইত্যাদি এবং মুগীরোগে ব্ৰাহ্মী ৷ 
এই সব থেকে উপযুক্ত প্রণালীতে তৈরি ওঁষধ আ্যালোপ্যাথিক 
ডাক্তারেরাও এখন বিধান দিচ্ছেন । 

কোনো'উদ্রিজ্জ বা প্রাণীজ বধ মানুষের কাজে লাগানোর আগে 
এখন তাকে রসারনাগারে পরীক্ষা করে তার উপাদানগুলি নিফাশন এবং 
নির্ধারণ করা হয় । তারপর তার ভৈবজ্যসারগুলি বিশেষ বিশেষ 
প্রাণীর শরীরে স্বস্থ অবস্থায় এবং রোগের সময় প্রয়োগ ক'রে ওই প্রাণীর 
হৃদ্যন্ত, শ্বাসযন্ত্ৰ, রক্ত ইত্যাদির উপর তাদের ক্রিয়া ভালোরূপে পর্যবেক্ষণ 
করা হয় । এইভাবে সারটি নির্দোষ এবং ফলপ্রদ প্রমাণিত হলে 
হাসপাতালে দক্ষ চিকিৎসকের তত্বাবধানে সেটি বোগগ্রস্ত মানুষের উপর 
প্রয়োগ ক'রে তার ফলাফল লক্ষ্য করা হয় এবং প্রয়োগের মাত্ৰ৷ নিরূপণ 
করা হয়। তারপর সেটি সাধারণ রোগীর ব্যবহারে আসে । এই সব 

পরীক্ষায় যথেষ্ট সময়, জ্ঞান এবং সযত্ব পর্যবেক্ষণের দরকার হয়। কিন্ত 
এইভাবে পরীক্ষার পরে বধের উপকারিতা অপকারিতা বা নিক্ষলতা 
নিঃসন্দেহে প্রমাণিত হয়ে বায়। আমাদের দেশের অপর্ধাপ্ত ভেবজের 
মধ্যে অল্প কয়েকটি এইভাবে পরীক্ষিত হয়েছে, আরো যথেষ্ট কাজ বাকি 
আছে। এই সব ওঁষধ আবার সাধারণের কাজে লাগাতে হলে প্রচুর 
পরিমাণে তার উৎপাদন ও নিষ্কাশনের ব্যবস্থা দরকীর | এই কাজ অন্য 
দেশে প্রচুর ভাবে হয়েছে। আমাদের দেশে গত ২৫ বৎসর ধরে এ 
সঙ্বন্ধে কিছু কিছু চেষ্টা সাফল্যের সঙ্গে চলছে। কিছুদিন আগেও বহু 
লক্ষ টাকার ওঁষধ আমাদেরই দেশের কাচ! মাল থেকে বিদেশে প্রস্তুত 
হয়ে আমাদের কাছে ফিরে এসেছে, এখনো আসছে । তাই প্লিনির 
মতো আমাদেরও আক্ষেপ করতে হয় যে,আমাদের বহু ধনসম্পদ এইভাবে 
বিদেশে চলে যাচ্ছে । বর্তমান যুদ্ধের আগে প্রতি বৎসরে গুঁড়া চায়ের 
পাতা যে পরিমাণে নামমাত্র মূল্যে বিদেশে রপ্তানি হয়েছে তা থেকে 
বৎসরে ৮২ হাজার পাউণ্ড কেফিন তৈরি হয়েছে এবং অন্তত ২ লাখ 
৫০ হাজার টাকায় বিক্ৰীত হয়েছে। ৩২ হাজার টাকা মূল্যে ৫০ হাজার 
মন কুচিলার বীজ বিদেশ থেকে স্টি,ক্‌নিন এবং তদ্ঘটিত ওষধের আকারে 
ফিরে ১ লক্ষ ১২ হাজার টাকায় বিক্ৰীত হয়েছে। . এইগুলি এবং 
এইরকম অন্য জিনিস আমাদের দেশে প্রস্তুত হওয়া মোটেই শক্ত নয়। 
এগুলি দেশে প্রস্তুত না হলে আমাদের দরিদ্র দেশবাসীর রোগ- 
লাঘবের কোনে| আশা নেই । 

দেশের গাছগাছড়া থেকে ওষধ প্রস্তুত করার কাজে সবার অগ্রণী 
হিসাবে রসায়নী-শ্রেষ্ঠ আচা প্রফুল্লচন্দ্রের নাম উল্লেখ করা যায়। ১৮৯৭ 
খুীষ্টাব্দে কলিকাতা৷ প্রেসিডেন্সি কলেজে অধ্যাপনার সময়েই এই বিষয়ে 
তার মনোযোগ আৰকুষ্ট হয়। তিনি প্রথমে লেবুর রস থেকে ওষধে ব্যবহৃত 

সিটি,ক আযাসিড প্রস্তুত করার চেষ্টা করেন ৷ কিন্তু কলিকাতায় লেবু সস্তা 
না হওয়ায় বিষয়ান্তরে তাকে মনোযোগ দিতে হয়। বটকুষ্চ পাল এবং 
অন্যান্য প্ৰসিদ্ধ ব্যবসায়ীদের দোকানে কী কী উধধ বেশি পরিমাণে বিক্ৰয় 
হয় তার সন্ধান করে তিনি নিজে প্রস্তুতের জন্য কতকগুলি উদ্ভিজ্জ ও 
খনিজ উষধ নির্বাচন করেন | এই সময়ে বিখ্যাত ব্যবসায়ী ডি ওয়াল্ডি 
তার নিজের ছোটো কারখানায় সালফিউরিক আযাসিড প্রস্তুত আরম্ভ 
করেছিলেন। এই আ্যাসিড থেকে অন্য ব্যবসায়ীরা অল্প পরিমাণে 
নাইটিক ও হাইড্রোক্লোরিক আ্যাসিডও প্রস্তুত করেন । এই তিনটি 
আযাসিড যে বসায়ন-শিল্লের ভিতিস্বরূপ সে কথা সকলেই জানে | এই 
সব কারখানার প্রস্তুতপ্রণালী পর্যবেক্ষণ করে প্ৰফুল্লচন্দ্র তাদের দোষগুণ 
বুঝতে পারেন এবং দোষ সংশোধনের উপায়ও বিবেচনা করেন ৷ তারপর 
সাজিমাটি থেকে সোডা প্রস্তুতের চেষ্টা আরম্ভ হয়। কিন্তু বিদেশী 
সোডার সঙ্গে প্রতিযোগিতা করার আশা না থাকাতে তিনি সে চেষ্টা ত্যাগ 
করেন। তারপরে দেশীয় সালফিউরিক আযাসিডের সাহাযো হাড় থেকে 
জমির সার হিসাবে ব্যবহৃত স্থপার-ফসফেট এবং ওষধে ব্যবহৃত লৌহ, 
আয়োডিন, আর্সেনিক ও বিসমাথঘটিত খনিজ বস্তু ও কয়েকটি কৃত্ৰিম 
জৈব ওষধ প্রস্তুত করতে আরম্ভ করেন। ইথার নামক সন্মোহক উষধও 
প্রস্তুত আরম্ভ করেছিলেন, কিন্তু কার্ষকালে এক প্রচণ্ড বিস্ফোরণের ফলে 
এ কার্ধে বিরত হন। তারপরে কয়েকজন নিষ্ঠাবান সহকর্মীর সহযোগে 
বেঙ্গল কেমিক্যাল ত্যাগ ফার্সাসিউটিক্যাল ওআৰ্কস প্রতিষ্ঠিত করে নৃতন 
উদ্যমে কাজ আরম্ভ করেন। প্রায় প্রথম থেকেই প্রখ্যাতনামা ডাক্তার- 
দের সহানুভূতি ও সহযোগিতা লাভ করায় তার তৈরি ওঁষধ চিকিৎসক 
সমাজে ব্যবহৃত এবং আদৃত হতে আরম্ভ হয় এবং ক্রমশ কলিকাতার 
ডাক্তীরখানাগুলিতে অল্পে অল্পে বিলাতি ওঁযধের পাশে স্থান পেতে 


২৮ রসায়নের ব্যবহার 


থাকে। কলিকাতান্ন প্রসারের পর কলিকাতার বাইরেও কিছু কিছু 
চাহিদা হতে থাকে । অন্য দিকে কয়েকজন বিখ্যাত কবিরাজের, কাছে 
উপদেশ এবং উৎসাহ পেয়ে তিনি কালমেঘ, বাসক, কুড়ি, যোরান 
ইত্যাদি দেশীয় উধব থেকে তরলসার প্রস্তুত আরম্ভ করেন। এগুলি 
প্রস্তুতের সঙ্গে সঙ্গেই সাধারণ গৃহস্থের ঘরে ঘরে আদর পেতে থাকে এবং 
এই ব্যবসা উত্তরোত্তর লাভজনক হতে থাকে । বর্তমানে এই কারখানা 
ভারতের সর্ববৃহৎ এবং সৰ্বপ্ৰধান উধব প্রস্তুতের কেন্দ্র বললেও অত্যুক্তি 
হবে না। এখন নানা প্রকার বিলাতি ওষধ, গাছগাছড়া থেকে তৈরি 
নানা গুষধ, সুচিপ্ৰয়োগে ব্যবহৃত নানা জৈব ও অজৈব বস্তু, ব্যাণ্ডে, 
তুলা ও অস্তোপচারে ব্যবহৃত নান| বস্তু, নানাজাতীয় সাবান, সুগন্ধি 
তৈল ও অন্যান্য প্রসাধন বস্তু, রসায়নাগারে ব্যবহৃত রাসায়নিক বস্তু, 
কালি, নানাপ্রকার রোগবীজনাশী ওুষধ এবং বসায়নাগারে ও হাস- 
পাতালে ব্যবহৃত বহুপ্রকার যন্ত্রপাতি এই কারখানায় প্রস্তুত হচ্ছে। 
আচাধ প্রফুল্লচন্দ্রের বহু ছাত্র এই কারখানায়, কাজ করেছেন এবং 
করছেন। এদের সম্মিলিত চেষ্টা এই রাসায়নিক শিল্পের সাহায্যে 
দেশের যে কী প্রভূত উপকার করেছে তা বলা যায় না। 

বেদ্দল কেমিক্যালের দেখাদেখি আরো কতকগুলি রাসায়নিক বস্তু, 
ও ভৈষজ্য কারখান| ভারতের নানা স্থানে স্থাপিত হয়েছে। এর ফলে শুধু 
যে বহু ভারতীয় অর্থ ই দেশে থাকবার ব্যবস্থা হয়েছে ত| নয়, সহস্ৰ সহস্ৰ 
লোক এখানে কাজ পেয়েছে এবং সস্তাদামে উবধ এবং রাসায়নিক বস্তু 
প্রস্তুত হওয়াতে দেশের অভাব অনেক অংশে দূর হয়েছে। প্রসাধনের 
ব্যবঘা বিগত কয়েক বৎসরের মধ্যেই অভাবনীয় উন্নতি করেছে। তার 
কলে সাবান, গন্ধদ্রব্য প্রভৃতি বিদেশী প্রসাবনের আমদানি অনেক 
কমে গেছে। 


রসায়নের ব্যবহার ২৯ 


এ পর্যন্ত শুধু আমাদের দেশের ভৈবজ্যপিল্পের কথাই বলা হল। 
ইংলণ্ড জার্মানি ও আমেরিকার এই শিল্পের যে অভাবনীয় উন্নতি হয়েছে 
তার কথা এখানে বল! সম্ভব নয় । শুধু জার্মানির মার্ক, শেরিং, বেয়ার 
ইত্যাদি, ইংলণ্ডের বুটস, বারোজ আ্যাণ্ড ওয়েলকাম, মে আ্যাণ্ড বেকার, 


. পার্ক ডেভিস ইত্যাদি, এবং আমেরিকার কার্ন রিক, কর্ন প্রোডাক্টস 


ইত্যাদি বিশ্ববিখ্যাত কারখানার কথা উল্লেখমাত্র করেই আমরা ক্ষান্ত 
হব। এদেরই পদাঙ্ছ অন্ুমরণ করে আমাদের দেশের শিল্পগুলি গড়ে 
উঠেছে। 

শুধু উ্িজ্ঞ প্রাণীজ এবং খনিজ বস্তু থেকে উৎপন্ন উষধ ছাড়াও 
বর্তমান যুগে বহু সম্পূর্ণ কৃত্রিম ওষধ রসায়নাগারে প্রস্তুত হয়ে মানুষের 
অশেষ কল্যাণ সাধন করেছে । এগুলির সংখ্যা বর্তমানে অনেক ; তবে 
বিশেষভাবে নাম করা যায়, ম্যালেরিয়ার জন্য আযাটেব্রিন এবং প্র্যস্মো- 
কুইন, বাত এবং নানারূপ বেদনার জন্য ফেনাসিটিন, আ্যান্টিপাইবিন, 
পিরামিডিন, আ্যাটোফ্যান ইত্যাদি ; রোগবীজনিবারক হিসাবে ফরম্যালিন, 
ফরমামিন্ট, ইউরোট্রোপিন, শ্তালিসিলিক আযাসিড, স্তালল, আযাক্ৰিফ্লোভিন, 
মিথিলিন ব্লু, মারকিউরোক্রম ইত্যাদি; অস্ত্রোপচারের আগে সংজ্ঞা 
লোপের জন্য ঈথার, ক্লোরোফরম, নোভোকেন, প্রোকেন, ইউকেন 
ইত্যাদি; এবং হৃদযন্ত্রের দুর্বলতায় কাডিয়াজল, কোরামিন ইত্যাদি | 
এইগুলির নাম এবং ব্যবহার এখন প্রায় সকল গৃহস্থই জানেন । আল- 
কাতরার পাতনে উৎপন্ন নানা বস্তু থেকেই এগুলি তৈরি হয়, সুতরাং 
এই শিল্প আমাদের দেশে প্রতিষ্ঠিত হলে ভারতীয় রসায়নীর| এগুলি 
প্রস্তুত করতে সক্ষম হবেন, তাতে সন্দেহ নেই । এরই মধ্যে কয়েকটি 
বস্তু দেশীয় কারখানার তৈরি হতে আরম্ভ হয়েছে । এই ভাবেই দেশের 
বহু অর্থ দেশে থেকে যাবে । 


৩০ রসায়নের ব্যবহার 


এখন মানুষের শক্তি, সম্পদ ও আরাম বৃদ্ধির কাজে রসায়ন কী ভাবে 
প্রযুক্ত হয়েছে তার একটু আলোচনা করা যাক। এই ব্যাপারে অন্ত 
দেশের তুলনায় জার্মানির দান এত বেশি যে, ১৮৭০ খ্ীষ্টাব্দের পর থেকে 
জার্মান রসায়নীদের দেশব্যাপী অক্লান্ত সাধনার ফলাফল উল্লেখ করলেই 
এ বিষয় পরিস্ফুট হবে। এই উপলক্ষে রঞ্জনশিল্পেরই নাম প্রথমে মনে 
পড়ে, কারণ এই শিল্পই জার্মানির সকল রসায়নশিল্পের মূলে ছিল। 
যদিও আলকাতরা থেকে কৃত্রিম রঙের উৎপাদন ১৮৫৭ খ্রীষ্টাব্দে সৰ্বপ্ৰথমে 
ইংলণ্ডেই এবং তারপরে ১৮৫৯ খ্ৰীষ্টব্দে ফ্রান্সে আরন্ত হয়, তবুএই শিল্পের 
প্রকৃত এবং বিস্তৃত উন্নতি জার্সানিতেই ঘটে এবং যে জাৰ্মান রসায়নী 
এ. ডব্লু, হফম্যানের তত্বাবধানে লণ্ডনে ডবল. এচ. পারকিন প্রথম রং 
তৈরি করেন, তার এবং তার ছাত্রদের অক্লান্ত গবেষণাতেই জার্মানিতে 
এই শিল্প উত্তরোত্তর উন্নতি লাভ করে । পাক্কিনের মভ্‌ নামক রঙের 
কারখানা স্থাপনের দুই বৎসর পরে দ্বিতীয় কৃত্রিম রং ম্যাজেণ্টা প্রস্থতের 
কারখান| ফ্রান্সে লিয় শহরে স্থাপিত হয়। ১৮৬২ খ্রীষ্টাব্দে দুজন জার্মান 
রসায়নী গ্রাবে এবং লিবারম্যান মঞ্জিতের লাল রংটি আলকাতরার পাতনে 
উৎপন্ন আ্যান্থাসিন থেকে তৈরি করতে সক্ষম হন। ১৮৬৯ খ্ৰীষ্টাব্দ 
পাকিন তার কারখানায় এরও প্রস্তুতি আরম্ভ করেন। ইতিমধ্যে ১৮৫৮ 
খীষ্টাব্দে হফ ম্যানের তত্বাবধানে পিটার গ্রিস সম্পূৰ্ণ নৃতন জাতীয় রং 
(820-0010009) আবিষ্কার করেন । ১৮৬৫ খ্রীষ্টাব্দে হফম্যান জাৰ্মানিতে 
. ফিরে যান এবং সঙ্গে সঙ্গে নানা দেশ থেকে আগত ছাত্ৰমণ্ডলীর সাহায্যে 
অনেক নৃতন রং তৈরি করতে আরম্ভ করেন। ১৮৮০ খীষ্টার থেকে 
আলকাতরার পাতনশিল্পের উন্নতি হতে থাকে এবং এ থেকে জাত বহু 
রাসায়নিক বস্তু রং তৈরির কাজে লাগতে থাকে। এই সময়েই 
জার্মান রসার়নী বেয়ার ভারতীয় নীল রঙের রাসায়নিক প্ৰকৃতি 


ই ২ রসায়নের ব্যবহার ৩১ 
নিধর্ণরণ করেন এবং কৃত্রিম উপায়ে এর উৎপাদনের চেষ্টায় লিপ্ত হন 
কিন্তু এই চেষ্টা রসারনাগারে সফল হলেও কারখানায় বহুল পরিমাণে 
প্রস্তুতির সময় তখন আসেনি ৷ ১৮৯৭ খ্রীষ্টাব্দে হিনম্যানের (Henmann) 
আবিষ্কৃত নৃতন পদ্ধতি ব্যবহার করার ফলে নীলের প্রস্তুতি সম্যক্ভাবে 
আরম্ভ হয়।. ৯৮৮০ খ্রীষ্টাব্দে নীলের চাষে ৮০ লক্ষ পাউণ্ড নীল উৎপন্ন 
এবং ব্যবহৃত হয়েছিল । ১৮৯৬ খ্রীষ্টাব্দে এর পরিমাণ ১ কোটি ৭০ লক্ষ 
পাউণ্ড হয় এবং ৬ কোটি টাকা মূল্যে তা বিক্ৰয় হয় । ১৯১২ খ্রীষ্টাব্দে 
১৫ বৎসরের প্রতিযোগিতার ফলে নীলের চাষ যথেষ্ট কমে যায় এবং 
ক্ষেত্রজ নীলের পরিমাণ ৬০ লক্ষ টাকায় নেমে যায়। পরন্থ ১৯১৩ খ্রীষ্টাব্দে 
জার্মানি ১ কোটি ৩৪ লক্ষ পাউণ্ড কৃত্রিম অথচ বিশুদ্ধ নীল ১ কোটি টাকা 
দামে অর্থাৎ স্বাভাবিক নীলের প্রায় অর্ধেক দামে বিক্রয় করতে 
সক্ষম হয়। 

নীলের মতো মঞ্জিতের রং তৈরির ব্যবসায়ও এই ভাবে অতি অল্পসময়ে 
জার্মানির হাতে চলে যায় । ১৮৭০ খ্রীষ্টাব্দে ফ্ৰান্স এবং এশিয়া মাইনরে 
এই রং ৭০ হাজার টন পরিমাণে জন্মায় এবং তার দাম ছিল দেড় কোটি 
টাকা । অথচ এর মধ্যে প্রকৃত রং থাকত মাত্র ১৫ লক্ষ পাউণ্ড । ১৯১২ 
খ্রীষ্টাব্দে মঞ্চিঠার এই রং i270 নামে কুত্রিম অথচ বিশ্ুদ্ধভাবে তৈরি 
হয় ৪০ লক্ষ পাউণ্ড পরিমাণে এবং স্বাভাবিক রঙের চেয়ে কম দামে 
সেটা বিক্রয় হতে থাকে । স্থতরাং এই ব্যবসায়ও জার্মানির হাতেই 
চলে যায়। . 
১৮৮০ থেকে ১৮৮৬ খ্ৰীষ্টাবোর মধ্যেই জার্মান শিল্পের এত উন্নতি হয়ে- 
ছিল যে ওই বৎসরে দেখা গেল যে ইংলণ্ডে ব্যবহৃত রঙের শতকরা ৯০ 
ৰ ভাগই জাৰ্মানি থেকে আমদানি হচ্ছে । ইংরেজ এবং ফরাসী রসায়নীর| 

তখনও এই পরিবতনের ভবিষ্যৎ ফলাফল উপলব্ধি করেননি। রঙের 

শিল্পের বৃদ্ধির সঙ্গে সঙ্গে ক্লোরিন ব্রোমিন সোডা পটাশ আযামোনিয়া 
ইত্যাদিরও উৎপাদন উত্তরোত্তর বাড়তে থাকে | শাসক সম্প্রদায়ের 
অকাতরে অর্থব্যয় এবং অবিরত উতসাহদানের ফলে জার্মান রসায়ন 
শিল্পজাত বস্তু ক্রমশই নৃতন নৃতন দেশে রপ্তানি হতে থাকে এবং এই 
ব্যবসায়ের লাভও এত বেশি হয় যে অন্যান্য দেশের দৃষ্টি এদিকে 
আকৃষ্ট হয়। 

১৯১০ খ্রীষ্টাব্দের মধ্যে রং, ওষধ এবং রাসায়নিক বস্তুর ব্যবসায়ে 
জাৰ্মানি পৃথিবীর সকল দেশের অগ্রণী হয়ে ওঠে এবং ইংলণ্ড প্রভৃতি 
অন্যান্য দেশের বপ্তানি ব্যবসা ক্রমে হ্রাস পেতে থাকে। এই পরাজয়ের 
জালা মিটতে না মিটতে ১৯১৩ খ্রীষ্টাব্দে কৃত্রিম উপায়ে আযামোনিয়| 
প্রস্তুতের পদ্ধতি জাৰ্মানিতে বিখ্যাত বসায়নী হাবারের (7787১9:) দ্বার! 
আবিষ্কৃত হয় এবং জমির সার হিসাবে ব্যবহৃত আ্যামোনিয়|-সালফেট বহুল 
পরিমাণে তৈরি হতে থাকে। এ ছাড়া সকল প্রকার বিস্ফোরক 
প্রস্তুতের মূলে যে নাইটি,ক অ্যাসিড, তাও অস্ওয়ান্ডের পদ্ধতিতে 
আযামোনিয়| থেকে উৎপাদনের উপায় হয় । এই ভাবে একটি একটি 
করে জার্মান কারখানায় তৈরি মাল পৃথিবীর বাজার ছেয়ে ফেলতে থাকে 
এবং অন্য দেশের শাসক সম্প্রদায় নিজেদের দেশের রপ্তানি ব্যবসায়ের 
উত্তরোত্তর হ্রাস দেখে ক্রুদ্ধ এবং উতকষ্ঠিত হতে থাকেন।: যুদ্ধ ছাড়া এই 
সংকটের অগ্ত মীমাংসা ভেবে পাওয়া গেল না । স্থৃতরাৎ ১৯১৪ খ্ৰীষ্টাব্বের 
যুদ্ধ অনিবাধভাবেই আরম্ভ হল। ৷ 

জার্মানির রসায়নশিল্প এই ভাবে যুদ্ধ বাধাল বটে, কিন্তু যুদ্ধের সঙ্গে 
সঙ্গে এর ক্রমোম্নতি থামল না। বরং যুদ্ধের কাজে নান! নৃতন নৃতন বস্তু 
আবশ্যক হতে লাগল । এর ভিতর নানা জাতীয় দ্রাবকের (৪0]ঘ60) 
উল্লেখ করা যায় । করডাইট (6০816) ইত্যাদি বিস্ফোরক তৈরির জন্য 

আযাসি:টান (৪০০76) নামক দ্রাবকের আবশ্যক হওয়াতে ফান বাক্‌ 
(08975015801) শ্বেতসারের এক প্রকার বিশেষ জারণের (fermen- 
tation )সাহায্যে এই বস্তু এবং বিউটাইল আযালকোহল (৮৪৮19 
alcohol ) তৈরি করলেন । শেষোক্ত বস্থটিও বানিশের উপাদান , 
হিসাবে খুব কাজে লেগে গেল ৷ অন্য জাতীয় -জারণ-ক্রিয়ায় গ্রিসারিন, 
সিটি,ক আযাসিভ এবং ল্যাকটিক আ্যাসিভ তৈরি হতে লাগল। 

স্যাবেশিয়ার এবং গেণ্ডেরেন্স নামক দুইজন ফরাসী রসায়নী ১৮৯৭ 
থেকে ১৯১৪ খ্রীষ্টাব্দ পর্যন্ত নিকেল ধাতুর সাহায্যে নানা বস্তুর সঙ্গে 
হাইড্রোজেনের যোগ ঘটিয়ে নৃতন বস্তু তৈরি করছিলেন। ১৯২৩ খ্রীষ্টাব্দে 
এই প্রক্রিয়াই বিশেষ ভাবে ব্যবহার করে কার্বনিক-অক্সাইড গ্যাস 
থেকে একজন জার্মান রসায়নী মিথাইল আযালকোহল তৈরি করতে সক্ষম 
হলেন ৷ এই আযালকোহল দ্রাবক এব* অন্য নানা আকারে শিল্পে ব্যবহৃত 
হয়। স্থতরাং এটি তৈরি করার 'নৃতন সহজ উপায় শীঘ্রই আবার বহু 
উপকারে লেগে গেল। : এর পর আবার ফ্রেডরিক বাজিয়াস নামক 
আর-এক রূসায়নী কয়লা এবং খনিজ তৈলের সঙ্গে হাইড্রোজেনের মিলন 
ঘটিয়ে যখন পেট্রোল জাতীয় উৎকৃষ্ট দাহে পরিণত করলেন তখন 
পেট্রোলহীন জার্মানিতে যেন যুগান্তর উপস্থিত হল। এর পর 
এফ. ফিশার কার্বনিক আযাসিড গ্যাস থেকেই পেট্রোল জাতীয় দাহ তৈরি 
করতে সক্ষম হন এবং এর ফলে জার্মানির অভাব অনেকাংশে দূর হয়, | 

তার শক্তিরও যথেষ্ট বৃদ্ধি হয় । এই সব আবিষ্কারের ফলে জার্মানিতে 
অনেক নৃতন শিল্প স্থাপিত হয়েছে এবং অনেক ব্যাপারে তার পরমুখ|- 
পেক্ষিতা দূর হয়েছে। 

ধাতুশিল্পের ভিত্তিও রসায়নের উপরেই স্থাপিত। লোহা, তামা, 
বাং, দস্তা, সীস| ইত্যাদির নিষ্কাশন ও শোধনে এবং নানা জাতীয় খনিজ 

লবণের প্রস্তুতি ও রূপান্তরে রসায়নের কাজই প্রধান। এই সব ধাতু বে 
মানব-সভ্যতার উন্মেষে এবং মানব-সমাজের শক্তি ও সম্পদ বুদ্ধিতে কত 
কাজে লেগেছে তা বলার আবশ্যক নেই ৷ তবে গত কয়েক 


 » বৎসরে ধাতুশিল্পে যে যুগান্তর এসেছে তার অল্প উল্লেখ কর যাক। 


বস্সাইট নামক সহজ লভ্য খনিজ থেকে ১৮৮৬ খ্রীষ্টাব্দে আযালুমিনিয়াম 
তৈরির পদ্ধতি আবিষ্কৃত হয়। ১৮৮৮ খ্ৰীষ্টাব্দ থেকে এর প্রস্তুতি আরম্ভ 
হয় এবং এই বহুগুণসম্পন্ন ধাতু অসংখ্য ভাবে কাজে লাগতে আরম্ভ 
করে। শুধু বিশুদ্ধ ধাতুর আকারে নয়, আবার শতকরা! ৪ভাগ তামা, 
০৫ ভাগ ম্যাঙ্গানিজ এবং ০'৫ ভাগ ম্যাগনিসিয়াম মিশিয়ে এই ধাতু 
থেকে ডিউরেলুমিন নামক বে মিশ্র ধাতুর উদ্ভব হয়েছে ত! গত যুদ্ধের 
সময় থেকে এরোপ্রেনের শরীর, ডান! ও অন্যান্য আবশ্যক অংশ তৈরির 
কাজে বিশেষ সহায়তা করেছে । কারণ এই মিশ্র ধাতু খুবই হালকা 
হলেও সমান আয়তনের ইস্পাতের চেয়ে কম দৃঢ় এবং ভারসহ নয়। 
আর-একটি হালকা ধাতু_ম্যাগনিসিরামও গত যুদ্ধের সময় থেকে বিস্তৃত 
ভাবে ব্যবহৃত হচ্ছে। দস্তার সঙ্গে মিশ্রিত করে এ যে ইলেকট্রন 
ধাতু তৈরি হয়েছে তা জাৰ্মানিতে, এবং ম্যাদ্দানিজ ও আযালুমিনিয়ামের 
সঙ্গে মিশ্রণে উৎপন্ন ডো-মেটাল (৫০ metal) আমেরিকায় এরোপ্নেন 
এবং অন্তান্ত আবশ্যক যুগোপযোগী যন্ত্রাদি প্রস্তুতের কাজে ব্যবহার 
হচ্ছে। তাছাড়া টাংস্টেন, ক্রোমিয়াম, ভ্যানাডিয়াম এবং মলিবৃডিনাম, 
ইত্যাদি পূর্বে অব্যবহৃত ধাতু ও লোহা এবং ইস্পাতের সঙ্গে মিশ্রিত 
ভাবে নানা বিশেষ যন্ত্ৰ ও যন্ত্াংশে প্রচুর ব্যবহৃত হচ্ছে। গত যুদ্ধের 
সময় লোহা এবং ইস্পাতের মে প্রাধান্য ছিল বর্তমান যুদ্ধে আ্যালুমিনিয়াম, 
ম্যাগনিসিয়াম ও বেরিলিয়াম তা লাভ করছে । এই যুগকে হালক| 
ধাতুর যুগ বললেও অত্যুক্তি হয় না। এই সব ধাতু ও নানা কৃত্রিম 

রূজন-জাতীয় বস্তুর সাহায্যেই আজকাল মানুষের ব্যবহার্য বহু শিল্প- 
দ্ৰব্য প্রস্তুত হচ্ছে । আবার এই ধাতুগুলি সহজলভ্য হওয়াতে এই 
বস্তগুলি দামেও সস্তা হয়েছে । 

ধাতু, রং এবং গুষধ ইত্যাদির বিরাট শিল্পের পর আরো চারটি 
রাসায়নিক শিল্পের উল্লেখ করে আমাদের এই প্রবন্ধ শেষ করব। 
স্বাভাবিক ও কুত্রিম রবার, নানা জাতীয় প্রাস্টিক বা রজনধর্মী বস্তু, 
পেট্রোলিয়াম ও তদ্ঘটিত বস্তু এবং কৃত্ৰিম রেশম, এই চারিটি শিল্প 
বৰ্তমানে সকল সভ্য জাতির মনোযোগ বিশেষ ভাবে আকৃষ্ট করেছে। 
রবার গাছের রস থেকে শোধিত রবার এবং তা থেকে মোটবের টায়ার, 
টিউব এবং অন্যান্য বহু প্রকার আবশ্যক বস্তু রাসায়নিক প্রক্রিয়ায় তৈরি 
হয়। কিন্ত সম্পূর্ণ কৃত্রিম ভাবে রবারের উৎপাদন রাসায়নিকের বিশেষ 
কীতি। এই ব্যাপারে জার্মান এবং আমেরিকান পদ্ধতিই বিশেষ, 
উল্লেখযোগ্য ৷ আ্যাসিটিলিন নামক দাহ গ্যাস এবং ক্লোরিনের সন্মিলনে 
ক্লোরোপ্রিন নামক বস্তু এবং ত| থেকে আবার ডুপ্রিন ( duprine ) 
নামক কৃত্ৰিম রবার যুক্তরাজ্যে তৈরি হচ্ছে। এ ছাড়! পেট্রোলের খনি 
থেকে প্রাপ্ত বিউটেন ( butane ) ও পেনটেন ( pentane ) নামক 
স্বাভাবিক গ্যাস থেকেও ক্লোরিন এবং ক্ষারের সাহায্যে আর-এক 
জাতীয় রবার তৈরি হচ্ছে । জার্মানিতে আবার শ্বেতসার থেকে প্রস্তুত 
বিউটাইল (19851 ), আলকোহল ( 81901)01 ) এবং কয়লা ও 
হাইড্রোজেনের মিলনে উৎপন্ন বিউটেন (butane ) থেকে প্রস্তুত 
বিউটাডিন (but৪dine) থেকে বুনা (080% ৷ নামক কৃত্রিম রবার তৈরি 
হয়েছে । বতমান বুদ্ধের তাড়নায় আমদানি হ্রাস হওয়ায় এই প্রক্রিয়ায় 
. উৎপন্ন রবারই স্বাভাবিক রবারের কাজ কতকাংশে করছে। এই শিল্পের 
আরো প্রসার হলে যবদ্বীপ ও স্থমাত্রার রবারগাছের উপর আর নির্ভর 


৩৬ রসায়নের ব্যবহার 


করতে হবে না এবং হয়তে| নীল ও মঞ্চিতের রঙের মতে। এই ব্যাপারও 
এই ছুই দেশের হাতে চলে যাবে । 

মাটি, পাথর, ধাতু প্রভৃতি স্বাভাবিক এবং চিনামাটি ও কাচ প্রভৃতি 
কৃত্রিম অজৈব খনিজ বস্তু থেকে যেমন নানা ব্যবহার্য বস্তু তৈরি হয়, 
তেমনি গালা, বুজন ও আ্যাম্থার ( &006৷ ) ইত্যাদি স্বাভাবিক জৈব = 
বস্তুও অনেক শিল্পদ্রব্যের প্রস্তুতিতে কাজে লেগে আসছে ৷ কুত্রিম জৈব 
বস্তুর মধ প্রথমে সেলুলয়েডই এই কাজে ব্যবহৃত হয়। ১৮৭৪ খ্ৰীষ্টাব্দ 
তুলা ইত্যাদি সেলুলোজ-প্রধান দ্রব্য থেকে -নাইটিক ও সালফিউরিক 
আযাসিডের যোগে তৈরি নাইট্রোসেলুলোজ থেকে কর্পুরের মিঅণে' 
এই বস্তু প্রস্তুত হয়। সেলুলয়েডের প্রচুর ব্যবহার সকলেই দেখেছেন ও 
জানেন। এর পর ১৯০৯ খ্রীষ্টাব্দে বাৰ্কল্যাণ্ড কার্বনিক আযাসিড ও 
.ফর্মালিনের সংযোগে ব্যাকেলাইট ( ৮81:61166 ) নামক রজনধর্মী বা 
লাক্ষাধৰ্মা নৃতন বস্তু তৈরি করেন। এর ব্যবহারও যে উত্তরোত্তর . 
বেড়েছে তার প্রমাণও সর্বদাধারণে জানেন । তার পরে: গ্রিসারিন 
থেকে তৈরি ৫156০] এবং আলকাতরা' থেকে প্রাপ্ত ৪৮606 ও 
coumarone থেকে palystyrene এবং coumarone resin 
এবং ছানা থেকে তৈরি গ্যালালিথ ( ৪8181) ) ইত্যাদিরও প্রচুর 
পরিমাণে প্রস্ততি আরস্ত হয়। এই সব বস্তু বৈদ্যুতিক সুইচ, 
বোতলের ছিপি, ছড়ি, ছাতি ও কলমের হাতল, মোটর, এরোপ্নেন, 
রেডিও ও বৈদ্যুতিক বন্ত্রের অংশবিশেষ ইত্যাদি তৈরি হয়ে মানুষের সুখ, 
স্বাচ্ছন্দ্য এবং আরাম বাড়াচ্ছে তাতে সন্দেহ নেই । এই বন্তগুলি সহজে 
ভাঙে না৷ বা ফাটে না; জল, অম্ল, ক্ষার, তেল এবং রোদের ক্রিয়ায় 
বিরুত হয় না, তাছাড়া এরা তাপ এবং তাড়িত প্রতিরোধ করে 
( অপরিবাহী)। এই সব বিশেষ গুণ কোনো! স্বাভাবিক বস্তুতে একত্র 


রসায়নের ব্যবহার ৩৭ 


পাওয়া যার না, সম্প্রতি আমাদের দেশে নানাজাতীয় উদ্ভিচ্ছ ও খনিজ 
তেল থেকে ছুটি উপায়ে কুত্রিম রজন ও মোমজাতীয় বস্তু প্রস্তুতির উপায় 
আবিষ্কৃত হয়েছে । শীঘ্রই প্রচুর পরিমাণে এগুলি প্রস্তুত হতে আরম্ভ 
হবে। 
পেট্রোলিয়াম জাতীয় দাহের ব্যরহারের কথা মোটর-এনোপ্লেনের 
যুগে কে না জানেন! যুক্তরাজ্যে ক্যালিফোনিয়া, টেক্সাস ও মেক্সিকো 
ইউরোপে রুমানিয়। এবং করেশিয়া, এশিরায় পারস্তোপসাগর, ব্ৰহ্মদেশ, 
মাত্রা ও যবহীপ এই লব স্থানেই পেট্রোলের খনি। অশোধিত খনিজ 
পেট্রোলিয়ামের শোধন ও পাতনের ফলেই আমরা আ্যাভি্বেশন স্পিরিট 
( aviation spirit), মোটরের পেট্রোল, কেরোসিন, লিকুইড প্যারাফিন, 
ভ্যাসেলিন, মোম ইত্যাদি বহু ব্যবহার্য বন্ত পেয়েছি । এদের উৎপাদনে 
বনায়নের প্রয়োগ যথেষ্ট আছে। তাছাড়া কয়লা, খনিজ তেল, 
আলকাতরা ইত্যাদির সঙ্গে এবং কানিক অক্সাইডের সঙ্গে হাইড্রোজেনের 
মিলন ঘটিয়ে জাৰ্মান রসায়নী বাজিয়াস এবং ফিশার যে পেট্রোল তৈরির 
উপায় বার করে দেশকে অভাবমুক্ত এবং শক্তিশালী করেছেন তার কথা 
আগেই বলা হয়েছে। এই সব বস্তুর ব্যবহারে অবশ্য একদিকে 
যেমন মানুষের স্থখস্বাচ্ছন্দ ও আরাম. বেড়েছে, অন্যদিকে আবার এই 
সবের অপব্যবহারে যুদ্ধের সময় শোচনীয় ফল, দেখ! যাচ্ছে, তবে এই 
অপব্যবহারের জন্য রশায়নী দায়ী নন, দায়ী মানুষের বিপু-প্রবণতা| | 
১৮৯২ খ্রীষ্টাব্দে ইংলণ্ডে ক্ৰস ( 010858 ) এবং বেভান ( Bevan ) 
নামক দুজন রসায়নী তুলা ইত্যাদি সেলুলোজ-সুত্রকে ক্টিক সোডা 
এবং কার্বন ডাইসালফাইডের যোগে জলে দ্রবণীয় অবস্থায় আনতে 
সক্ষম হন। এই দ্রাবণকে স্থচিমুখ নলের ভিতর দিয়ে আযাসিডের 
দ্রাবণে প্রবেশ করালে আবার সুতার আকারে সেলুলোজকে 


৩৮. রসায়নের ব্যবহার = 


পাওয়া যায়। উপযুক্ত যন্ত্রের সাহায্যে এই প্রণালীতে স্থতাকে চিন্ধণ 
রেশমের আকারে পরিণত করা যায়। এই স্থতাকে ভিসকস সিদ্ধ 
( viscose silk ) বা রেয়ন বলে। ১৯১৪ খ্রীষ্টাব্দে যুক্তরাজ্যে এই 
স্বতার প্রস্তুতি আরম্ভ হয়। আবার তুলা ইত্যাদিকে নাইটিক ও 
সালফিউরিক আ্যাসিডের সাহায্যে নাইট্রোেলুলোজে পরিণত করে 
আবার তাকে রাসায়নিক উপায়ে -চিন্ধণ রেশমী সুতার আকারে 
উদ্ধার করা যায়। অথবা সেলুলোজকে . আযমোনিয়া মিশ্রিত 
তুতের জলে ভ্রাবণ করে আবার স্থচিনলের সাহায্যে আযাসিডের 
মধ্যে প্রবেশ করিয়ে তাকে একই ভাবে পুনরুদ্ধার করা যায়। 
চতুর্থ উপায় সেলুলোজকে আযাসিণ্টক আযাসিডের ক্রিয়ার নৃতন বস্তুতে 
পরিণত করে সেই বস্তুকে স্বতার আকারে উদ্ধার কর|,যায়। এই বিভিন্ন 
উপায়ে তৈরি বেশমী স্থতাকে ভিসকস্‌ ( ₹150036) বা রেয়ন (rayon), 
নাইট্ৰেট ( nitrate ), কেউপ্ৰামনিয়াম ( cuprammonium ) এবং 
আযাসিটেট (০০০০ ) পিঙ্ক বল৷ হয়। নাইট্ৰেট শিল্প ১৮৯২ খ্রীষ্টাব্দে 
ফ্রান্সে প্রস্তুত করেন হিলেয়ার দ্য শাবুদনে ৷ 

১৯১২ খ্ৰীষ্টাব্দে আমেরিকায় দেড় লক্ষ পাউণ্ড কৃত্রিম রেশম আমদানি 
হয়। ১৯২০ শ্ীষ্টাব্ে ৮ বৎ্সৱের মধ্যে কিন্তু বিভিন্ন কারখানায় এর প্রস্তুতি 
হয় ৮০ লক্ষ পাউও। ১৯২৬ খ্রীষ্টাব্দে এর পরিমাণ দাড়ায় ৬ কোটি 
পাউণ্ড। ১৯৩১ খ্রীষ্টাব্দে শুধু আমেরিকায় ১৫ কোটি পাউণ্ড কৃত্রিম 
রেশম ব্যবহৃত হয়। এই বস্তুর উৎপাদনে স্বাভাবিক তুলার উৎপাদন 
প্রায় সমান পরিমাণে কমতে থাকে এবং স্বাভাবিক ও কৃত্রিম স্থতার মধ্যে 
বেশি রেশারেশি আরম্ভ হয় | বতমান যুদ্ধের আগে এই উৎপাদনের 
পরিমাণ আরো বেড়েছিল। 

কুত্িম রেশমের সঙ্গে তার উপযুক্ত নানা ৰংও আবিষ্কৃত হয়। 


রসায়নের ব্যবহার ৩৯ 


তাছাড়া ভিসকস রেশমকে সুতার আকারে তৈরি না করে গ্লিসারিন ও 
অন্ত দ্রারণের সাহায্যে কাগজের মতো পাতলা পাতের আকারও দেওয়া 
যায়। এই বস্তুকে সেলোফেন ( cellophane ) বলে। এই সম্পূর্ণ 
স্বচ্ছ, দৃঢ় ও স্থদৃশ্য বস্তু রঙিন এবং রংহীন আকারে নানা বস্তুর আবরণ 
হিসাবে প্রচুর ব্যবহার হচ্ছে । আমাদের দেশেও আযাসিটেট প্রক্রিয়ায় 
এই বস্ত তৈরির উপায় আবিষ্কৃত হয়েছে । 

আমরা দেখতে পাচ্ছি, সকল শিল্পেই রসায়নের যথেষ্ট প্রয়োগ আছে 
এবং সকল: শিল্পের উন্নতিই রসায়নের জ্ঞানের উপর নির্ভর করে। 
কৃষি ও খনিজ শিল্প; কাচ, কাগজ, চামড়া, চিনামাটি, তুলা, রেশম ও 
পশম শিল্প; রবার, পেট্রোল, কৃত্ৰিম, রজন, আ্যাসিড, ভমির- সার ও 
অন্যান্য খনিজ লবণ এবং ভেষজ শিল্প; করল! ও আলকাতরার পাতন ও 
তজ্জাত রং, বিস্ফোরক এবং ওষধ শিল্প_-সবই রসায়নের উপর প্রতিষ্ঠিত | 
রসায়নের জ্ঞানের উন্নতির সঙ্গে সঙ্গে এই সব শিল্পের উন্নতি হয়েছে এবং 
ভবিষ্যতে আরো উন্নতি হবে। এ সম্বন্ধে অনেক উল্লেখযোগ্য তথ্য 
স্থানাভাবে বিবৃত কর! গেল না | আশা! করা যায় যে, ভারতের বসায়নীর| 
এই ভাবে তাদের জ্ঞান নানা শিল্পে প্রয়োগ করে দেশের দৈন্য এবং 
পরমুখাপেক্ষিতা দূর করবেন এবং সম্পদ ও স্বাস্থা বুদ্ধির ব্যবস্থা করে 
দেশবাসীর কৃতজ্ঞতাভাজন হবেন। আরো আশা করা যায় যে, দেশের 
তরুণ বিজ্ঞান-বিদ্যাৰ্থীর| সর্বদাই এই দিকে নিজেদের মনোযোগ নিবদ্ধ 
রাখবেন এবং নিজেদের জ্ঞানকে বথাশক্তি শিল্পোন্নতির কাজে লাগাবেন। 

বিশ্ববিষ্ঠাসংগ্রহ 


. হিন্দু সংগীত : প্রমথ চৌধুরী ও শ্রীইলিরা দেবী চৌধুরানী 


প্রাচীন ভারতের সংগীত-চিন্ত| : শ্রীঅমিয়নাথ সান্ডাল 


-. কীর্তন : শ্রীথগেন্্নাথ মিত্ৰ 
* বিশ্বের ইতিকথা! : সুশোভন দত্ত 
- ভারতীয় সাধনার একা : ডক্টর শশিভূষণ দাশগুপ্ত 


বাংলার সাধন! : শ্রীক্ষিতিমোহন সেন শাস্ত্ৰী 
বাঙালী হিন্দুর বর্ণভেদ : ডক্টর নীহাররঞ্জন রায় 


- মধ্যযুগের বাংল! ও বাঙালী : ডক্টর সুকুমার সেন. 


নব্যবিজ্ঞানে অনির্দেশ্যবাদ : গ্ৰপ্ৰমথনাধ সেনগুপ্ত 


. প্রাচীন ভারতে নাট্যকল| : ডক্টর মনোমোহন ঘোষ 
- সংস্কৃত সাহিতোর কথা: শ্রীনিত্যানন্দবিনোদ গোস্বামী 
- অভিব্যক্তি : ্রীরখীন্দ্নাথ ঠাকুর 


হিন্দু জ্যোতিধিদা : ডক্টর সুকুমাররঞ্জন দাশ 


* স্যায়দর্শন : শ্রীহথময় ভট্টাচার্য শাস্ত্রী সপ্ততীৰ্থ 
- আমাদের অদৃশ্য শত্ৰু: ডক্টর ধীরেন্স্রনাথ.বন্দ্যোপাধ্যার় 


গ্রীক দর্শন : শ্রীশুভব্রত রায় চৌধুরী 

আধুনিক চীন : থান যুন শান 

প্রাচীন বাংলার গৌরব : মহামহোপাধ্যায় হরপ্রসাদ শান্তী 
নভোরশ্ি : ডক্টর সুকুমারচন্দ্র সরকার 

আধুনিক যুরোপীয় দর্শন : প্রীদেবীপ্রসাদ চট্টোপাধ্যায় 


. ভারতের বনৌষধি : ডক্টর শ্রীমতী অসীম| চট্টোপাধ্যায় 
. উপনিষদ্‌ : মহামহোপাধ্যায় শ্ৰীবিধুশেখর শাস্ত্ৰী 


শিশুর মন : ডক্টর স্নখেনলাল ব্রহ্মচারী 


* প্রাচীন ভারতের উদ্ভিদ্বিদ্ব| : ডক্টর গিরিজাপ্রসন্ন নজুমদার 


৬১. 


বাংলার নদনদী : ডট্টর নীহাররঞ্ন রায় 
ভাঁরতের অধ্যাত্মবাদ : ডক্টর নলিনীকান্ত ব্ৰহ্ম 


* টাকার বাজার : গ্রীঅতুল সুর 


হিন্দুসংস্ক,তির স্বরূপ : শ্রীক্ষিতিমোহন সেন শান্তী 


, শিক্ষাপ্রকল্প : শ্রীযোগেশচন্তর রায় 
- ভারতের রাসায়নিক শিল্প ডক্টর হ্রগোপাল বিশ্বাস 


তেল আর ঘি: গ্রীরামগোপাল চট্টোপাধ্যায় 

